text:
Siloe, Lesotho
Siloe is a community council located in the Mohale's Hoek District of Lesotho. Its population in 2006 was 18,261.[3]
Villages[edit]
The community of Siloe includes the villages of Fifteen Miles (Khateane), Ha 'Malintja, Ha Chabeli, Ha Hamo, Ha Hlapane, Ha Kamela, Ha Kekeleng, Ha Khamolane, Ha Khorola, Ha Koloti, Ha Lebele, Ha Loui, Ha Mahlatsi, Ha Mahlehle, Ha Mahoete, Ha Majoale, Ha Maleka, Ha Maseli, Ha Masunhloane, Ha Matoko, Ha Matsie, Ha Matsipa, Ha Moeketsi, Ha Mohapeloa, Ha Mohohlo, Ha Mokhati, Ha Mokhothu, Ha Moko, Ha Mokoroane, Ha Mokotane, Ha Molatoli, Ha Moletsane, Ha Montšo, Ha Monyake, Ha Mpopo, Ha Ntilane, Ha Pii, Ha Pitsi, Ha Popolosi, Ha Raboko, Ha Raboko (Sefateng), Ha Rajane, Ha Rakulubane, Ha Rakulubane (Matebeleng), Ha Raleaooa, Ha Ralikhalile, Ha Ramabele, Ha Ramathe, Ha Ramokausu, Ha Ramokhele, Ha Ramonate, Ha Ramootsi, Ha Ramotsoanyane, Ha Rantsie, Ha Raphuthing, Ha Raselepe, Ha Rathamae, Ha Raubi, Ha Salemone, Ha Seabo, Ha Sephapo, Ha Serabele, Ha Thulo, Ha Tiheli, Ha Tsienyane, Khateane, Khuthumala (Letlapeng), Lefikeng (Ha Mokhele), Lehloaneng, Lekhalong, Leribe, Letsatseng, Linareng, Liphookoaneng, Lithotseleng, Majakaneng, Malimong, Maralleng (Ha Tjama), Matšoareng, Moreneng, Mosehlane, Motse-Mocha, Ntširele, Pontšeng, Qalike, Salang, Sekhutloaneng, Setasi, Siloe (Ha Thulo), Sokase, Takalatsa, Thabaneng (Ha Pii), Thabeng, Theella, Thotaneng, Thoteng, Tlokotsing (Ha Mokhethi), Tlokotsing (Moreneng), Tlokotsing (Thabaneng) and Tsoloane.[4]
References[edit]
- ^ GTOPO30 via GeoNames. Retrieved 2010-09-29.
- ^ Google Earth Download Site Retrieved 2010-07-21.
- ^ Statoids.com
- ^ Lesotho Bureau of Statistics, Village List 2006.
External links[edit]
Coordinates: 29°59′01″S 27°16′45″E / 29.98361°S 27.27917°E


c: text/html

text:
Bukanyana ea merapelo ho batho ba kereke.
A simple manual of private devotions and preparation for the Holy Communion in the Sesutho Language.
Issued with the approval of the Bishop of Natal.
London: Society for Promoting Christian Knowledge, 1911.
Sotho is a major language of South Africa and Lesotho, spoken by at least five million people. Anglican liturgical translations into this language for use in the Diocese of Natal began in 1878, and have continued through today.
This book was published during the episcopate of Frederick Samuel Baines (1858-1939, fourth Bishop of Natal, 1901-1928). The text was transcribed by Richard Mammana from a copy provided by Thomas Rae.
MERAPELO EA HOSASA
Ka Lebitso la Ntate, le la Mora, le la Moea o Halalelang. Amen.
Oena Molimo oa mpona.
Ntat’a rona a maholimong, Lebitso la hao le halaletsoe, Muso oa hao o tle. Thato ea hao e etsoe lefatseng, Joaleka leholimong. U re fe kajeno bohobe be rona ka tsatsi le leng le le leng. U re tsoarele melato ea rona, Joaleka ha re tsoarela ba re sitetsoeng. ’Me u se ke oa re isa molekong; ue mpe u re loele bobeng; Hobane ’Muso ke oa hao, le matla, le khanya, ka ho sa eeng kae. Amen.
U ’nehe, Oho Morena, ’na mohlanka le ngoana oa has ea ikokobelitseng, tsoarelo le khotso, hore ke tle ke hlatsoehe libeng tsohle tsa ka, ke U sebeletse ka letsoalo le khutsitseng. U nketse hore ke hloee sebe; U nthuse ho U sebeletsa letsatsing lena, ’me u mpoloke molekong, ka Jesu Kreste Morena oa rona. Amen.
Oho Molimo o matla ohle, kea u leboha ka hobane u mpolokile hantle bosiung bo fetileng. U ntsireletse letsatsing lena libeng tsohle le likotsing. U nketse hore ke sebeletse bohle bao u ba beileng holim’a ka ka tsoanelo le kutlo. U nketsoe hore ke ahisane le ba heso le metsoalle ea ka ka mosa le ka lerato. U nthuse ho hopola hore U ntse U mpona ka linako tsohle. U nketse hore tsohle tsee ke li etsang, ke li etse ka ho loka le ka hloeko, le tsohle tsee ke li buang ke li bue ka ’nete. Moea oa Hao o Halalelang o ke o ntsamaise tseleng e lokileng o mphihlise bophelong bo sa feleng, ka baka la Jesu Kreste. Amen.
MERAPELO EA MANTSIBOEA
Khumama, u re.
Ka Lebitso la Ntate, le la Mora, le la Moea o Halalelang. Amen.
Oena Molimo oa mpona.
Morena u nkhauhele.
Kreste u nkhauhele.
Morena u nkhauhele.
Ntat’a rona a maholimong, Lebitso la hao le halaletsoe, Muso oa hao o tle. Thato ea hao e etsoe lefatseng, Joaleka leholimong. U re fe kajeno bohobe ba rona ba tsatsi le leng le le leng. U re tsoarele melato ea rona, Joaleka ha re tsoarela ba re sitetsoeng. ’Me u se ke oa re isa molekong; ue mpe u re loele bobeng; Hobane ’Muso ke oa hao, le matla, le khanya, ka ho sa eeng kae. Amen.
Oho Morena, Moea oa Hao o Halalelang o nthuse mefokolong ea ka, o nthute hore ke tsebe libe tsa ka, ke tle ke u rapele ka mokhoa o lokileng, ka Jesu Kreste. Amen.
Leka ho imamela ha e ba u sitetsoe motho e mong, kapa eba u boletse mantsoe a bolotsana, kapa a sehloho, me up kope thuso ea Molimo ho bolela mantsoe ana:—
Oho Molimo, ke ipolela ho Oena hore ke u sitetsoe letsatsing lena. Ke kopa tsoarelo ho Oena. Ke U kopa ho tsola libe tsa ka, ka baka la Jesu Kreste. U nthuse ka baka la Hae ho tsoarela bao ba ntsitetsoeng kajeno.
Oho Ntate oa leholimo, ke rorisa Lebitso la Hao le Halalelang. Kea U leboba bakeng sa bophelo ba ka, le metsoalle ea ka. Kea U leboha ka hobane U rometse Moprista oa Hao sebakeng sena ho nthuta sekolong, le phuthehong. Kea U leboha ka baka la lerato la Hao leo U rometseng Mora oa Hao ka lona lefatseng ho re lopolla libeng tsa rona, le ho re bontsa tsela ea poloko. U nkhopotse litaba tsena ka matsatsi ohle ka baka la Jesu Kreste. Amen.
Oho Morena U hopole bohle bao ke ba ratang . . . le bao ba nthatang, bohle ba kulang . . . le ba makhatheng a ho shoa: U ba natlafatse, Oho Morena, ha e ka ba thato ea Hao, kamoo U folisistseng batho ha U sa le lefatseng. U ke u khahlisoe, Oho Morena, ke ho tsila tseleng ea ’nete, kolobetsong le Kerekeng, bohle ba leng bohedeneng, bohle ba sa U tsebeng, bohle ba hanang ho lumela ho Oena. U nkutloe, Oho Morena, ka baka la Mora oa Hao Jesu Kreste Moloki oa rona. Amen.
Molimo Ntate, Molimo Mora, le Molimo Moea o Halaleleng, U ntlohonolafatse, U mpaballe, U mpoloke bosiung bona le ka ho sa feleng. Amen.
Sefela (Hymn.)
(Glory to Thee, my God, this night.)
Molimo, poko e be teng
Ho Oena, ea re ratileng;
U re boloke bosiung
Re sireletsoe lefifing.
Re fe teselo e tletseng,
Bitsong la Jesu Ea shoeleng;
Re be le khotso Moreneng
Le batho bohle lefatseng.
U re phomotse borokong,
U re nchafatse lipelong,
Leleka meea E tsosang;
Le toro tse re tsabisang.
U re tselise bohlokong,
U re loanele melekong;
’Me U re tsose bofelong,
U re emele kahlolong.
A re thabeng re inameng;
Mang’os’a Kreste, le bineng;
Le libopuoa, le bokeng,
Molimo, O re bopileng. Amen.
Thapelo pele ho liyo.
Oho Morena, U hlohonolafatse lineo tsa hao, re tle re ithuse ka tsona, ’me U hlohonolofatse le rona ho U sebeletsa, ka baka la Jesu Kreste. Amen.
Seboho ka mor’a liyo.
Lebitso le Halalelang la Molimo le rorisoe bakeng sa tsena, le lineo tsohle tse ling tsa Oona. Amen.
Ha u Kena ka Kerekeng, u Khumame hang, ’me u re:—
Oho Morena U ahlamise molomo oa ka, ke tle ke hlahise lithoko tsa Hao. U hloekise mehopolo ea ka ka mohau oa Moea oa Hao o Halalelang, ke tle ke U rorise; ’me U ’nee hore ke se ke ka inehela mehopolo ea bosaoana, ka baka la Jesu Kreste. Amen.
(Ha thapelo e felile, lula ho fihlela baruti ba e tsoa Kerekeng, u ntoo khumama, u re:—)
Kea U leboha, Oho Morena, ha U ntumeletse ho kopana le Kereke ea Hao thapelong, le lithokong le thorisong. U ntsoarele ha e ba ke entse liphoso, me U ’nee hore seo ke tsoang ho se bolela ka melomo ea ka ke tle ke se hlahise bophelong ba ka, ka Jesu Kreste, Mora oa Hao, Morena oa rona. Amen.
Merapelo ea nako tse itseng.
1. E rapellang matla nakong ea moleko.
Oho Morena, kea U rapela, U ’nee mohau; u nthuse ho hlola meleko ea lefatse, le ea nama, le ea Diabolo: le ho U latela, Molimo o le Mong, ka khopolo le ka pelo e hloekileng, ka Jesu Kreste Morena oa rona. Amen.
2. E rapellang thuso ea Moea o Halalelang.
Oho Molimo, ka hobane nke ke ka U khahlisa ke se na thuso ea Hao, U ’nee kea U rapela, hore Moea oa Hao o Halalelang o tsamaise pelo la ka, O e buse ho tsohle tsee ke li buang, le ho tsohle tsee ke li etsang. Ka baka la Jesu Kreste. Amen.
3. E rapellang Tumelo.
U ’nee, Oho Morena, Molimo oa ka, hore tumelo ea ka ho Oena e be ea ’nete, e utloang; hore ke tle ke lumele tsohle tsee ke li rutoang Lentsoeng la Hao le Halalelang ke Kereke ea Hao e Halalelang. U ’nee kea U rapela, Oho Morena, hore tumelo ea ka ho Oena, le ho Mora oa Hao ea lehlohonolo, Moloki oa rona Jesu Kreste, e se ke ea felisoa ke mantsoe a batho ba bang. U ’nee, Oho Morena, ka baka la Hae. Amen.
4. E rapellang Tsabo ea Molimo.
Oho Molimo o matla ohle, Mopi oa lefatse, Moahloli oa batho bohle, U ’nee, kea U rapela hore ke tle ke U batlisise ka pelo ea ka eohle, ’me ke U sebeletse ka tsabo le ka hlonepho, ka Jesu Kreste Morena oa Rona. Amen.
Merapelo ea ba amohelang Selallo se Halalelang. Thapelo e ka etsoang ka tsatsi le leng le le leng, la bake pele u amohela Selallo se Halalelang.
Oho Morena Jesu Kreste, U mpitsetsa Kopanong ea Hao e Halalelang U lumela ho ’nea Sakramente sa lehlohonolo sa Mele le Mali a Hao. Kea tseba hore ha kea lokela ho U amohela ka ho ’na, U ’nee hore ke soabele libe tsa ka ka nete: Morena, U tle ho ’na hore U mphekole: Morena U tle ho ’na hore U ntloekise. U ’nee, Oho Morena hore ha ke se ke U amohetse, ke se ke ka lebala tsee U nketselitseng tsona: Mohan oa Hao o mpoloke ke se ka etsa letho le lebe. Amen.
Ka tsatsi la Kopano e Halalelang u fihle Kerekeng e sa le pele.
U Khumame hang, u etse merapelo ena:—
1. Oho Morena, kea U rapela hore U hloekise pelo ea ka, hore ha Mora oa Hao Kreste a e-tla, a fumane ka ho ’na ntlo e lokiselitsoeng Eena. Amen.
2. Oho Molimo o matla ohle, U ntalime, U mpone ke atamela Sakramente sa Mele le Mali a Mora o Hao, Morena oa rona Jesu Kreste. Kea U rapela, Oho Molimo, hore U ntloekise ka mohau oa Hao, hore ke tle ke amohele Bohobe ba ’nete bo theohang leholimong, ka tumelo le ka boikokobetso, ka Jesu Kreste. Amen.
3. Oho Ntate ea leholimong, U talime ngoana oa Hao lefatseng U ’nee hore yoaleka ha ke lakatsa ho amohela mona Sakramente sa Mora oa Hao, ka mokhoa o yoalo ka mora’ mona ka tle ke ’mone ka sefahleho leholimong, moo hammoho le Oena, Oho Ntate, le Moea o Halalelang, a phelang me a busang Molimo o le mong, ka ho sa feleng. Amen.
Teboho ka Mora’ kamohelo.
Ke U hlahisetsa liteboho, Oho Morena, ka hobane U ntumeletse ho amohela Sakramente se lehlohonolo sa Mele le Mali a Moloki oa ka Jesu Kreste. Kea U rapela hore Kopano ena e Halalelang e matlafatse tumelo ea ka. Oho ke ’ne ke hopole lefu la Jesu Sefapanong, ea shoetseng poloko ea ka: ke ’ne ke hopole bophelo ba Jesu ea phelang ka mehla, ea ’neileng bophelo ba Hae kajeno e be bophelo ba mele le moea oa ka. U ’nee, oho Morena, hore yoaleka ha ke U bone letsatsing lena ka tlas’a lesira la Sakramente: ka mokhoa o yoalo ke tle ke U bone ha morao ka mehla le mehla. Amen.
Sefela (Hymn.)
(Jesu, Lover of my Soul.)
Jesu, Oena Ea ratang
Moea oa me hakakang;
U ntselise maqhubung
A lefatse le tsoenyang.
U mpholose sefefong,
’U mpate Sefubeng sa Hao,
Me u nkise likoung
Tsa ba Hao ba phomolong.
Ke ’na ngoana ea sitoang
Ho ikenya meahong
E holimo, e khanyang,
Ea ba Hao ba khethiloeng;
Empa Oena Ea thusang
Ba tla lokisetsoa teng,
’Natlafatse ho lokeng,
Ke be ea e tsoanetseng.
Matla ’ohle a hlolang
Ke a Hao, Ea tsebang
Ho ipeela tlas’a Hao
Ntho tsohle tse senyang.
Moea oa ka o sa shoeng
’Mele oa ka o bolang,
U e bolokele, hle,
Khany’a Hao leholimong. Amen.

robotstxt: allowed

filter: keep


text:
Kaha ‘Joale re Tseba Molimo’ re Lokela ho Etsa’ng?
“Joale le tseba Molimo.”—BAGAL. 4:9.
1. Ke hobane’ng ha ho e-na le lethathamo leo mofofisi oa sefofane a lokelang ho le hlahloba pele sefofane se tloha?
BAFOFISI ba lifofane ba na le lethathamo la lintho tse fetang 30 tseo ba lokelang ho li hlahloba pele sefofane se tloha. Haeba ba sa latele lethathamo leo ka hloko pele sefofane se tloha, ba eketsa menyetla ea hore ho hlahe kotsi e mpe haholo. Na ua tseba hore na ke mofofisi oa mofuta ofe ea khothalletsoang hore a hlahlobe lethathamo leo ka linako tsohle? Ke ea nang le boiphihlelo ka ho fetisisa! Ho ka ba bonolo hore mofofisi ea nang le boiphihlelo a qetelle a se a sa tsotelle ebe o hlōleha ho hlahloba sefofane ka botlalo pele se tloha.
2. Ke lethathamo lefe leo Bakreste ba khothalletsoang hore ba le hlahlobe?
2 Joaloka mofofisi ea amehileng ka polokeho ea bapalami, u ka sebelisa lethathamo le tla u thusa ho tiisa hore tumelo ea hao ha e fokole nakong eo u e hlokang haholo. Ho sa tsotellehe hore na u sa tsoa kolobetsoa kapa u se u sebelelitse Molimo ka lilemo tse ngata, ke habohlokoa hore u lule u hlahloba hore na tumelo ea hao le boinehelo ba hao ho Jehova Molimo li tiile hakae. Haeba u hlōleha ho hlahloba lintho tseo ka hloko nako le nako, u ka oa moeeng. Bibele e fana ka temoso ena: “Ea nahanang hore o eme a ke a hlokomele hore a se ke a oa.”—1 Bakor. 10:12.
3. Bakreste ba Galatia ba ne ba lokela ho etsa’ng?
3 Ho ne ho hlokahala hore Bakreste ba Galatia ba hlahlobe hore na tumelo ea bona e tiile hakae le hore ba ananele tokoloho ea bona ea moea. Ka sehlabelo sa hae sa thekollo, Jesu o buletse batho ba bontšang tumelo ho eena monyetla oa ho tseba Molimo ka tsela ikhethang ka fetisisa—’me e ka ba bara ba Molimo! (Bagal. 4:9) E le hore Bagalata ba lule ba e-na le kamano eo e ntle le Molimo, ba ne ba lokela ho lahla lithuto tsa Batšehetsi ba Bolumeli ba Sejuda ba neng ba tsitlella hore ba boloke Molao oa Moshe. Taba ke hore Balichaba ba sa bollang ba neng ba le ka phuthehong, ba ne ba e-s’o ka ba e-ba tlas’a Molao oo! Bajuda le Balichaba ka tsela e tšoanang ba ne ba lokela ho tsoela pele moeeng. Seo se ne se akarelletsa hore ba hlokomele hore Molao oa Moshe o ne o ke ke oa etsa hore e be batho ba lokileng.
MEHATO EA PELE EA HO TSEBA MOLIMO
4, 5. Pauluse o ile a fa Bagalata keletso efe, hona e re tsoela molemo joang?
4 Keletso ea moapostola Pauluse e neng e ea ho Bagalata e tlalehiloe ka morero: e leng ho thibela Bakreste ba ’nete ba phelang nakong efe kapa efe ho furalla maruo a ’nete ea Bibele ebe ba khutlela linthong tse ka morao. Jehova o ile a bululela moapostola Pauluse hore a se ke a khothatsa batho ba liphuthehong tse Galatia feela empa a khothatse le barapeli ba Hae kaofela.
5 E ka ba hantle hore kaofela ha rōna re hopole kamoo re lopolotsoeng bokhobeng ba moea kateng ’me ra ba Lipaki Tsa Jehova. E le hore u ka etsa seo, nahana ka lipotso tsena tse peli: Na u sa hopola hore na ke mehato efe eo u ileng ua lokela ho e nka e le hore u ka tšoanelehela ho kolobetsoa? Na u sa hopola hore na ho tlile joang hore u tsebe Molimo u be u tsejoe ke eena ’me u thabele ho ba le tokoloho ea moea ea sebele?
6. Ke lethathamo lefe leo re tla le hlahloba?
6 Ha e le hantle, kaofela ha rōna re ile ra latela mehato e robong. Mehato eo e tšoanang le lethathamo leo motho a lokelang ho le hlahloba ho bona hore na o ntse a tsoela pele hantle moeeng, e thathamisitsoe lebokoseng le nang le sehlooho se reng, “Mehato e Lebisang Kolobetsong le ho Tsoela Pele Khōlong ea Moea.” Ha re lula re ikhopotsa mehato eo e robong, seo se tla re matlafatsa e le hore re ka hlōla takatso ea ho khutlela linthong tsa lefatše. Joalokaha mofofisi oa sefofane ea nang le boiphihlelo ea bileng a leng hlokolosi a tsoela pele ho fofisa sefofane ka mokhoa o sireletsehileng ka hore a hlahlobe lethathamo la lintho tseo a lokelang ho li hlokomela pele sefofane se tloha, le uena ntho e tla u thusa hore u tsoele pele u tšepahala tšebeletsong ea hao, ke hore u hlahlobe lethathamo la hao la moea.
BATHO BA TSEJOANG KE MOLIMO BA TSOELA PELE HO HŌLA MOEENG
7. Re lokela ho latela tsela efe, hona hobane’ng?
7 Lethathamo leo mofofisi oa sefofane a le hlahlobang, le mo hopotsa hore ho na le mehato eo a lokelang ho e latela ka hloko nako le nako pele sefofane se tloha. Le rōna re ka lula re itlhahloba le ho hlahloba kemiso eo esale re e latela ho tloha ha re ne re kolobetsoa. Ha Pauluse a ne a ngolla Timothea, o ile a re: “U ’ne u tšoare mohlala oa mantsoe a phelisang hantle ao u a utloileng ho ’na ka tumelo le lerato le mabapi le Kreste Jesu.” (2 Tim. 1:13) “Mantsoe [ao] a phelisang” a fumanoa ka Lentsoeng la Molimo. (1 Tim. 6:3) Feela joalokaha sampole ea baetsi ba litšoantšo e fana ka leseli la hore na setšoantšo se tla ba joang, ‘mohlala oa ’nete’ le oona o re thusa hore re utloisise ka mokhoa o pharaletseng hore na re lokela ho etsa’ng e le hore re phethe seo Jehova a hlokang hore re se etse. Kahoo, a re ke re shebeng mehato eo re ileng ra e nka e le hore re kolobetsoe ’me re boneng hore na re tsamaisana le ’nete hakae.
8, 9. (a) Ke hobane’ng ha re lokela ho tsoela pela re hōla tsebong le tumelong? (b) Etsa mohlala oa kamoo re tsoelang pele ho hōla moeeng kateng le hore na ke hobane’ng ha re lokela ho tsoela pele re hōla.
8 Ntho ea pele e hlahang lethathamong la rōna ke ho rua tsebo. Ka mor’a moo, re ka ba le tumelo. Empa re lokela ho tsoela pele ho hōla tsebong le ho matlafatsa tumelo ea rōna. (2 Bathes. 1:3) Ho hōla moeeng ho akarelletsa ho tsoela pele re etsa liphetoho. “Ho hōla” ho bolela ho eketsa kapa ho hōlisa. Kahoo, ka mor’a hore re kolobetsoe re lokela ho tsoela pele re hōla moeeng e le hore khōlo ea rōna e se ke ea ema nģa e le ’ngoe.
9 Re ka bapisa khōlo ea rōna ea moea le ho hōla ha sefate. Sefate se ka hōla ho fihlela se e-ba seholohali, haholo-holo haeba metso ea sona e tebile kapa e pharaletse. Ka mohlala, likedare tse ling tse khōlōhali tsa Lebanone li ka lekana le mohaho o mekato e 12 ’me li na le metso e matla e phunyeletsang, kutu ea tsona e ka ba bophara ba limithara tse 12. (Sefela 5:15) Qalong sefate se hōla ka sekhahla empa ha se se se le seholo, se ntse se tsoela pele ho hōla empa khōlo ea sona ha e sa bonahala. Selemo le selemo, kutu ea sona e ba sephara le metso ea sona ea teba le ho pharalla, e le hore sefate se ka tsitsa. Ho etsahala se tšoanang le khōlong ea Mokreste ea moea. Re ka ’na ra hōla kapele moeeng ha re qala ho ithuta Bibele ra ba ra kolobetsoa. Litho tsa phutheho li thabela ho bona tsoelo-pele eo re e etsang. Mohlomong re ka ra ba ra tšoanelehela ho sebeletsa re le bo-pula-maliboho kapa ra fumana boikarabelo bo bong. Lilemo tse hlahlamang, khōlo ea rōna ea moea e ka ’na ea se ke ea bonahala hakaalo. Leha ho le joalo, re ntse re hloka ho hōla tumelong le tsebong “ho isa ho monna ea hōlileng ka ho feletseng, ho isa tekanyong ea boholo ba botlalo ba Kreste.” (Baef. 4:13) Kahoo, ho ka boleloa hore ha re hōla moeeng re tšoana le thollo e nyenyane e hōlang hore e be sefate se seholohali.
10. Ke hobane’ng ha le Bakreste ba hōlileng tsebong ba lokela ho hōla moeeng?
10 Empa tsoelo-pele ea rōna ha ea lokela ho fella moo. Tsebo ea rōna e lokela ho hōla le tumelo ea rōna e lokela ho teba. Kahoo, re itsetsepela haholoanyane mobung oa Lentsoe la Molimo. (Liprov. 12:3) Ka phuthehong ea Bokreste, ho na le bara le barali babo rōna ba ileng ba etsa joalo. Ka mohlala, mora e mong oabo rōna eo e bileng moholo ka lilemo tse fetang 30, o bontšitse hore o ntse a tsoela pele ho hōla moeeng. O re: “Ke se ke ananela Bibele haholoanyane. Kamehla ke fumana menyetla e mecha ea ho sebelisa melao le melao-motheo ea Bibele ka litsela tse fapa-fapaneng. Ke boetse ke tsoela pele ho ananela mosebetsi oa boboleli.”
MATLAFATSA KAMANO EA HAO LE MOLIMO
11. Ke sefe seo re lokelang ho se etsa e le hore re ka tseba Jehova haholoanyane ha nako e ntse e ea?
11 Khōlo ea rōna e boetse e akarelletsa ho atamela ho Jehova e le Motsoalle le Ntate oa rōna. O batla hore re utloe hore oa re amohela. O batla hore re tsebe hore oa re rata ebile o tla re sireletsa joalokaha ngoana a ikutloa a ratoa a bile a sireletsehile ha a sikiloe ke motsoali oa hae ea mo tsotellang kapa kamoo re ikutloang kateng ha re e-na le motsoalle oa ’nete le ea tšepahalang. Joalokaha u ka utloisisa, ha e re ha motho a tsoha feela a be se a e-na le kamano e haufi-ufi le Jehova. Ho nka nako hore re tsebe Jehova re be re mo rate. E le hore re tsebe Botho ba Jehova hantle, re lokela ho behella ka thōko nako ea ho bala Lentsoe la hae letsatsi le leng le le leng. Hape u bale makasine e ’ngoe le e ’ngoe ea Molula-Qhooa le ea Tsoha! hammoho le lingoliloeng tse ling tse thehiloeng Bibeleng.
12. Ho hlokahala’ng e le hore re be le kamano e haufi le Jehova?
12 Metsoalle ea Molimo e hōla moeeng ka ho etsa lithapelo tse tsoang botebong ba pelo le ka ho ba le metsoalle e molemo. (Bala Malakia 3:16.) Jehova “o sekehela thapeli ea bona tsebe.” (1 Pet. 3:12) Joaloka motsoali ea lerato, Jehova o sekehela mohoo oa rōna o kōpang thuso tsebe. Kahoo, re lokela ho ‘phehella thapelong.’ (Bar. 12:12) Re ke ke ra khona ho ba Bakreste ba hōlileng ka ho feletseng moeeng ntle leha re ka fumana thuso ea Molimo. Likhatello tsa tsamaiso ena li boima haholo hore re ka li hlōla ka borōna. Ha re khaotsa ho phehella thapelong, re etsa hore re se ke ra hlola re fumana matla a sa feleng ao Molimo a ikemiselitseng ho re fa ’ona. Na u khotsofaletse tsela eo u rapelang ka eona, kapa u bona eka ho hlokahala hore u e ntlafatse?—Jer. 16:19.
13. Ke hobane’ng ha ho kopanela le Bakreste-’moho le rōna e le habohlokoa e le hore re ka hōla moeeng?
13 Jehova o khahlisoa ke bohle ba “batlang setšabelo ho eena”; kahoo, esita le ka mor’a hore re tsebe Molimo, re batla hore kamehla re tsoele pele ho kopanela le phutheho ea batho ba mo tsebang. (Nah. 1:7) Lefatšeng lena le tletseng lintho tse nyahamisang, e ka ba hantle hore re lule re le har’a bara le barali babo rōna ba re khothatsang. Re tla fumana melemo efe? Ka phuthehong re tla fumana batho ba tla re susumelletsa “leratong le mesebetsing e metle.” (Baheb. 10:24, 25) Lerato la sebele leo Pauluse a ngotseng ka lona ho Baheberu le khothalletsa hore re be le bonngoe ba bana ba motho, re be sechaba se nang le kelello e le ’ngoe ea borapeli, e leng phutheho. E le hore re bontše lerato la mofuta oo, re lokela ho sebelisana le Bakreste ba bang. Re lokela ho ba teng libokeng kamehla re be re kenye letsoho ho tsona.
14. Pako le ho sokoloha ke lintho tse tsoelang pele ka tsela efe?
14 E le hore re be Bakreste, re ile ra qala ka ho baka eaba re fetola tsela eo re neng re phela ka eona ra ba ra sokoloha kapa ra furalla libe tsa rōna. Leha ho le joalo, pako ke ntho e tsoelang pele. Kaha ha rea phethahala, re ntse re e-na le sebe se ntseng se re nanarela ka hare ho rōna se kang noha e ikharileng e emetseng ho re loma ha monyetla o hlaha. (Bar. 3:9, 10; 6:12-14) A re luleng re falimehile re se ke ra iphapanyetsa liphoso tsa rōna. Ka lehlohonolo, Jehova oa re mamella ha re ntse re leka ka matla ho loantša bofokoli ba rōna re bile re leka ho etsa liphetoho moo ho hlokahalang. (Bafil. 2:12; 2 Pet. 3:9) Ntho e ka re thusang haholo ke ho laola nako ea rōna le tsela eo re sebelisang matlotlo a rōna ka eona re be re khaotse ho phehella mesebetsi ea boithati. Morali e mong oabo rōna o re: “Ke hōliselitsoe ’neteng, empa ke hōtse ke e-na le maikutlo a fapaneng le ao batho ba bangata ba neng ba e-na le ’ona ka Jehova. Ke ne ke utloa a tlameha ho tšajoa ho tlōla ’me ke ne ke bona eka ke ne nke ke ka khona ho mo khahlisa.” Ka mor’a nako, morali eo oabo rōna o ile a iphumana “a fokola moeeng” ka lebaka la litšitiso tseo a ileng a thulana le tsona. O tsoela pele ka ho re, “E ne e se hobane ke sa rate Jehova, empa e ne e le hobane ke sa mo tsebe hantle. Leha ho le joalo, ka mor’a hore ke etse lithapelo tse matla, ke ile ka qala ho fetola maikutlo a ka.” O phaella ka ho re: “Ke ile ka hlokomela hore Jehova o ne a ntataisa joaloka ngoana, a nthusa hore ke hlōle bothata bo le bong ka nako ’me a etsa seo ka bonolo a mpontša hore na ke lokela ho etsa’ng.”
15. Jesu le Ntate oa hae ba hlokomela eng?
15 “Le ’ne le bolelle sechaba” litaba tse molemo. Lengeloi la Molimo le ile la bolella Petrose le baapostola ba bang mantsoe ao ka mor’a hore ba lokolloe ka mohlolo teronkong. (Lik. 5:19-21) Ka sebele, ho kopanela tšebeletsong ea tšimo beke le beke ke e ’ngoe ea lintho tse teng lethathamong la rōna leo re lokelang ho le hlahloba. Jesu le Ntate oa hae ba hlokomela tumelo ea rōna le tšebeletso eo re e etsang. (Tšen. 2:19) Moholo ea qotsitsoeng lirapeng tse ka holimo o re: “Tšebeletso ea tšimo ke eona ntho e ka sehloohong.”
16. Ke hobane’ng ha e le habohlokoa ho hopola boinehelo ba rōna ho Jehova?
16 Nahanisisa ka boinehelo ba hao. Letlotlo la bohlokoa ka fetisisa leo re nang le lona ke ho ba le kamano e haufi le Jehova. O tseba bohle bao e leng ba hae. (Bala Esaia 44:5.) Hlahloba hore na u na le kamano e haufi hakae le eena ’me u rapele ka seo. Mabapi le seo, hopola letsatsi la bohlokoa leo u kolobelitsoeng ka lona. Seo le sona se tla u thusa ho hopola hore ho kolobetsoa ha hao ke sesupo sa hore u entse qeto ea bohlokoa ka ho fetisisa.
U HLOKA HO BA LE MAMELLO E LE HORE U KA LULA HAUFI LE JEHOVA
17. Ke hobane’ng ha re hloka ho mamella e le hore re lule haufi le Jehova?
17 Ha Pauluse a ne a ngolla Bagalata, o ile a hatisa bohlokoa ba ho mamella. (Bagal. 6:9) Ke habohlokoa hore Bakreste le bona ba mamelle kajeno. U tla thulana le liteko empa Jehova o tla u thusa ho li hlōla. Lula u rapella moea o halalelang. U tla ikutloa u imolohile ha Jehova a tlosa mesarelo ’me a u tlisetsa thabo, a tlosa ho sithabela ’me a u tlisetsa khotso. (Mat. 7:7-11) Nahana ka sena: Haeba Jehova o hlokomela linonyana, e tlameha ebe uena motho ea mo ratang le ea inehetseng ho eena o u tsotella le ho feta. (Mat. 10:29-31) Ho sa tsotellehe mathata ao u thulanang le ’ona, le ka mohla u se ke ua chechela morao, le ka mohla u se ke ua tela. Ruri re fumana maruo a hlollang hobane feela re tsejoa ke Jehova!
18. Kaha “joale [u] tseba Molimo,” u ikemiselitse ho etsa’ng?
18 Kahoo, haeba u sa tsoa tseba Molimo ’me u sa tsoa kolobetsoa, u lokela ho etsa’ng? Tsoela pele ho tseba Jehova hoholoanyane ’me u hōle moeeng. Joale, haeba u se u e-na le lilemo tse ngata u kolobelitsoe, joale u lokela ho etsa’ng? Le uena u lokela ho tsoela pele ho etsa hore tsebo ea hao ka Jehova e tebe e be e hōle. E se e ka le ka mohla re ke ke ra qhanolla mabapi le kamano ea rōna le eena. Ho e-na le hoo, re lokela ho hlahloba lethathamo la rōna nako le nako ho tiisa hore re tsoela pele ho hōlisa kamano ea rōna le Ntate oa rōna ea lerato, Motsoalle le Molimo oa rōna—e leng Jehova.—Bala 2 Bakorinthe 13:5, 6.


text:
Leqephe Leo Sehlooho se Hlahang ho Lona/Leqephe la Bahatisi
Na Lintho Tse Phelang li Bōpiloe?
© 2010
WATCH TOWER BIBLE AND TRACT SOCIETY OF PENNSYLVANIA. All Rights Reserved
Bahatisi
WATCH TOWER BIBLE AND TRACT SOCIETY OF SOUTH AFRICA
Khatiso ea 2010
Bukana ena ha e rekisoe. Ho hatisoa ha eona ke karolo ea mosebetsi oa ho ruta Bibele o etsoang lefatšeng lohle o tšehetsoang ka menehelo ea boithatelo.
Ntle le ha ho bontšitsoe Bibele e ’ngoe, Mangolo a qotsitsoe Phetolelong ea Lefatše le Lecha ea Mangolo a Halalelang ea puo ea kajeno


text:
Yunivesithi dza Afurika Tshipembe
Afurika Tshipembe hu na yunivesithi dza fumbili-ina (24). Yunivesith dza hone ndi tevhelaho:
Yunivesithi dza tshikale[edit]
- Yunivesithi ya Cape Town, (Cape Town)
- Yunivesithi ya Fort Hare, (Alice)
- Yunivesithi ya Free State, (Bloemfontein)
- Yunivesithi ya KwaZulu-Natal, (Durban, Pietermaritzburg, Pinetown, Westville)
- Yunivesithi ya Limpopo, (Polokwane, Ga-Rankuwa)
- Yunivesithi ya Devhula Vhukovhela, (Mafikeng, Mankwe, Potchefstroom, Vanderbijlpark)
- Yunivesithi ya Pretoria, (Pretoria)
- Yunivesithi ya Rhodes, (Grahamstown)
- Yunivesithi ya Stellenbosch, (Stellenbosch)
- Yunivesithi ya Kapa Vhukovhela, (Cape Town)
- Yunivesithi ya Witwatersrand, (Johannesburg)
Yunivesithi dza zwothe[edit]
- Yunivesithi ya Johannesburg, (Johannesburg)
- Yunivesithi ya Nelson Mandela, (Port Elizabeth)
- Yunivesithi ya Afurika Tshipembe, (Pretoria)
- Yunivesithi ya Venḓa, (Thohoyanḓou)
- Yunivesithi ya Walter Sisulu, (Buffalo City, Butterworth, Mthatha, Queenstown)
- Yunivesithi ya haZulu, (Empangeni)
Yunivesithi dza thekhenoḽodzhi[edit]
- Cape Peninsula Yunivesithi ya Thekhenoḽodzhi, (Bellville, Cape Town)
- Central Yunivesithi ya Thekhenoḽodzhi, (Bloemfontein, Welkom)
- Durban Yunivesithi ya Thekhenoḽodzhi, (Durban, Pietermaritzburg)
- Mangosuthu Technikon, (Durban)
- Tshwane Yunivesithi ya Thekhenoḽodzhi, (Pretoria)
- Vaal Yunivesithi ya Thekhenoḽodzhi, (Vanderbijlpark)


text:
Ba Ile ba Itlhahisa ka ho Rata—Naheng ea Brazil
LILEMONG tse ’maloa tse fetileng, Rúbia, e leng morali’abo rōna eo hona joale a leng lilemo li 30, o ile a etela Sandra, eo e leng pula-maliboho ea sebeletsang phuthehong e nyenyane karolong e ka boroa ea Brazil. Nakong ea leeto lena ho na le ntho e ileng ea etsahala e ileng ea thabisa Rúbia haholo eaba ea fetola bophelo ba hae. Ho ile ha etsahala’ng? E-re Rúbia a ke a re phetele.
“KE NE KE SA KHOLOE SEO KE SE UTLOANG”
“Sandra o ile a ea le ’na ho ’mè e mong eo a neng a ithuta Bibele le eena. Nakong ea thuto ’mè eo o ile a re: ‘Sandra, ho na le banana ba bararo bao ke sebetsang le bona ba batlang ho ithuta Bibele, empa ke ile ka ba bolella hore ba lokela ho leta ho fihlela nako ea bona e fihla. Kea tseba hore selemong sena ho se ho ntse ho e-na le batho bao u lokelang ho ithuta le bona.’ Ke ne ke sa kholoe seo ke se utloang. Batho ba batlang ho ithuta ka Jehova ba tlameha ho behoa lenaneng la batho ba letetseng ho rutoa! Phuthehong ea heso ke ne ke thatafalloa ke ho fumana le thuto e le ’ngoe feela. Ka oona motsotso oo, hona lelapeng la motho eo ea ithutang Bibele, ke ile ka utloa ke e-na le takatso e matla ea hore ke tl’o thusa batho ba torotsoaneng eo. Ho e-s’o ee kae, ke ile ka tloha motseng o moholo oo ke neng ke lula ho oona ka ea toropong eo Sandra a neng a bula maliboho ho eona.”
Lintho li ile tsa tsamaela Rúbia joang? O re: “Nakong ea likhoeli tse peli, ke ne ke se ke khanna lithuto tsa Bibele tse 15—u ke ke ua kholoa ha ke re ho e-s’o ee kae, le ’na joaloka Sandra ke ne ke se ke e-na le lenane la batho ba letetseng hore ke tl’o ithuta le bona!”
O SUSUMETSOA HORE A HLAHLOBISISE MOSEBETSI OA HAE OA BOBOLELI
Diego, e leng mor’abo rōna eo hona joale a sa tsoa feta lilemo tse 20, o ile a etela bo-pula-maliboho ba bang ba neng ba sebeletsa Prudentópolis, e leng motsana o mong o karolong e ka boroa ea Brazil. Leeto leo le ile la mo susumetsa haholo; ha e le hantle, le ile la mo susumetsa hore a ke a hlahlobisise tšebeletso ea hae. O re: “Ke ne ke etsa lintho tsa phutheho feela ho phetha molao, ke sebetsa lihora tse fokolang feela ka khoeli tšimong. Empa ha ke ne ke etetse bo-pula-maliboho bao ’me ke utloa liphihlelo tsa bona, ke ile ka bapisa thabo eo ba neng ba e-na le eona le maikutlo ao ke neng ke e-na le ’ona a ho se nkele mosebetsi oa boboleli hloohong. Ha ke bona kamoo ba neng ba thabile kateng, ke ile ka khalla eka bophelo ba ka bo ka be bo tšoana le ba bona.” Ka mor’a leeto leo, Diego o ile a qala ho bula maliboho.
Na u mocha oa Paki eo joaloka Diego a etsang mosebetsi oa boboleli le ea eang libokeng tsa Bokreste, empa ka nako e tšoanang a utloa eka mosebetsi oa boboleli oa bora? Haeba ho joalo, na u ka etsa liphetoho tse tla u thusa hore u thabele ho sebeletsa moo ho hlokahalang bahoeletsi ba bangata ba ’Muso teng? Ke ntho e utloahalang hore ho furalla bophelo bo monate boo u neng u bo phela ho ka ’na ha bonahala ho le boima. Ho ntse ho le joalo, bacha ba bangata ba khethile ho etsa sona seo hantle. Ba ile ba e-ba sebete sa hore ba fetole lipakane tsa bona le takatso ea bona e le hore ba eketse tšebeletso ea bona ho Jehova. Mohlala o mong oo u ka nahanang ka oona ke oa Bruno.
SEBINI KAPA ’MOLELI?
Lilemong tse ’maloa tse fetileng, Bruno, eo hona joale a leng lilemo li 28, o ile a ithutela ’mino sekolong se tummeng sa ’mino ’me sepheo sa hae e ne e le hore e be motsamaisi oa sehlopha sa ’mino oa liletsa. Ha e le hantle, o ile a sebetsa hantle lithutong tsa hae hoo ka makhetlo a mangata a ileng a kōptjoa hore a tsamaise sehlopha sa ’mino oa liletsa. Ho ne ho bonahala eka o tla atleha mosebetsing oa hae. Bruno o re: “Leha ho le joalo, ke ne ke utloa hore ho na le ntho e haellang bophelong ba ka. Ke ne ke inehetse ho Jehova, empa ke ne ke tseba hore ha ke mo sebeletse ka matla a ka oohle ’me seo se ne se ntšoenya. Ke ile ka rapela Jehova ka mo bolella hore na ke ikutloa joang ’me ke ile ka boela ka bua le bara babo rōna ba nang le boiphihlelo ka phuthehong. Ka mor’a hore ke nahanisise ka taba ena, ke ile ka etsa qeto ea hore ke etelletse mosebetsi oa ka oa boboleli pele ho ’mino ’me ke ile ka tlohela sekolo sa ’mino eaba ke il’o sebeletsa moo ho neng ho hlokahala baboleli ba bangata ba ’Muso.” Na qeto ee ea hae e ile ea atleha?
Bruno o ile a fallela motseng oa Guapiara (o nang le baahi ba ka bang 7 000), o ka bang lik’hilomithara tse 260 ho tloha motseng oa São Paulo. Ena e ne e le phetoho e khōlō. O re: “Ke ile ka lula ntlong e nyenyane e se nang foriji, TV kapa Inthanete. Leha ho le joalo, ntlo eo e ne e e-na le lintho tseo ho seng mohla nkileng ka ba le tsona—e leng serapa sa meroho le sa litholoana!” Ha Bruno a ntse a sebeletsa sebakeng seo, se neng se e-na le phutheho e nyenyane, hanngoe ka beke o ne a paka mokotla, a tšela lijo, metsi le libuka ebe o palama sethuthuthu sa hae o il’o bolela litaba tse molemo libakeng tsa mahaeng. Batho ba bangata sebakeng seo ba ne ba e-s’o ka ba utloa litaba tse molemo. O re: “Ke ne ke khanna lithuto tsa Bibele tse ka bang 18. Ha ke bona liphetoho tseo liithuti tsena li neng li li etsa bophelong ba tsona, sena se ne se nthabisa haholo!” O phaella ka ho re: “Nakong ena ke ile ka hlokomela hore ke ne ke fumane ntho eo esaleng e haella bophelong ba ka—khotsofalo e tlisoang ke ho etelletsa ’Muso pele bophelong. Haeba ke ne ke ile ka phehella lintho tse bonahalang, nka be ke sa fumana thabo ena.” Bruno o ile a iphelisa joang ha a ne a le Guapiara? O bua a ntse a bososela ’me o re: “Ke ruta batho ho letsa katara.” Ka tsela e itseng ho ka boleloa hore e ntse e le sebini.
“KE ILE KA TLAMEHA HO LULA”
Mariana, ea habileng lilemo tse 30, o ile a iphumana a le boemong bo tšoanang le ba Bruno. O ne a sebetsa e le ’muelli oa molao, empa le hoja a ne a sebetsa mosebetsi oo o hlamatsehang, o ne a sa thaba e le kannete. O re: “Ke ne ke utloa eka ke ‘lelekisa moea.’” (Moek. 1:17) Bara le barali babo rōna ba bangata ba ile ba mo khothalletsa hore a ke a nahane ka ho ba pula-maliboho. Ka mor’a hore a nahanisise ka taba eo, Mariana hammoho le metsoalle ea hae e leng Bianca, Caroline le Juliana, ba ile ba etsa qeto ea hore ba ke ba e’o thusa phutheho e ’ngoe ea Barra do Bugres, e leng motsana oa mahaeng, haufi le Bolivia, o lik’hilomithara tse likete hōle le ha habo bona. Ka mor’a moo ho ile ha etsahala’ng?
Mariana o re: “Ke ne ke ikemiselitse ho lula moo likhoeli tse tharo. Empa qetellong ea likhoeli tseo, ke ne ke khanna lithuto tsa Bibele tse 15! Ho hlakile hore liithuti tseo li ne li hloka ho thusoa haholo e le hore li tsebe ho tsoela pele ’neteng. Ka lebaka leo, ke ne ke tšaba ho ba bolella hore kea tsamaea. Ke ile ka tlameha ho lula.” Bone ba rōna re ile ra lula. Joale, na mosebetsi o mocha oa Mariana o ile oa etsa hore a phele bophelo bo nang le morero? O re: “Ke thabela hore ebe Jehova o ntšebelisa hore ke thuse batho ba bang hore ba etse liphetoho tse etsang hore bophelo ba bona bo ntlafale. Ke thabela hore ebe hona joale ke sebelisa nako ea ka le matla a ka ho etsa mosebetsi o tsoelang batho molemo e le kannete.” Caroline o akaretsa tsela eo kaofela ha bona ba ikutloang ka eona ka mantsoe ana: “Ha ke robala bosiu, ke khotsofala haholo kaha ke sebelisitse matla a ka ho etelletsa ’Muso pele. Ntho e tlang pele bophelong ba ka ke hore na nka thusa batho bao ke ithutang Bibele le bona joang. Hoa hlolla ho bona ba tsoela pele moeeng. Ke bona ha mantsoe a latelang a phethahala: ‘Latsoang ’me le bone hore Jehova o molemo.’”—Pes. 34:8.
E tlameha ebe Jehova o thaba haholo ha a bona bara le barali babo rōna ba bacha ba bangata lefatšeng lohle ba “itlhahisa ka ho rata” ho bolela litaba tse molemo tsa ’Muso oa hae libakeng tsa mahaeng! (Pes. 110:3; Liprov. 27:11) Jehova o boetse o hlohonolofatsa basebetsi bao bohle ba etsang mosebetsi ka ho rata.—Liprov. 10:22.


text:
Mefuta:
Local NGO
Basebetsi ba Lefshoang:
15
Likamano le tsebelisano-Moho ka hara naha:
EGPAF, OMEGA, Salvation Army, Touch Roots Africa, USAID
Lefapha la Mantlha:
Mokhoa oa boipheliso
Makala ao mokhatlo o sebetsang le ona:
Bophelo, Koatsi ea bosolla Hlapi/Kokoana hloko ea HIV/AIDS, Koetliso, Mesebetsi ea Bacha, PMCT, Temo, Thuto, Tlhokomelo ea malapeng
Litereke tseo mokhatlo o fumanehang ho tsona:
Berea, Butha-Buthe, Leribe, Mafeteng, Maseru, Mohales Hoek, Mokhotlong, Qachas Nek, Quthing, Thaba-Tseka
Ts'ebetso ea Mantlha ea Mokhatlo:
- Ho tsamaisa liboka tsa karolelano ea litaba, maikutlo, liketsahalo moho le lisebelisoa tse amanang le HIV le AIDS mekhatlong e ikemetseng,makalana a sebetsang le HIV le AIDS le mekhatlo e meng.
- Ho khothaletsa khokahano le tsebelisana moho lithong tse sebetsanang le litaba tsa HIV/AIDS.
- Ho khothaletsa kopano le maono a tsehetso a sa khetholleng batho ba phelang le tsoaetso moho le malapa a bona litabeng tsa moruo,lipolotiki,molao,le litumelo.
Tsebetso ea Mokhatlo mona Lesotho:
- Merero ea Thibelo ea tsoaetso ea HIV ho tloha ho ma haea ho lesea ka kopanelo le EGPAF
- Merero e amanang tsehetso ea kelelo ka kopanelo ,Salvation Army, OMEGA, le Touch Roots
Africa.
- Sehlopha sa bana
- Temo e sa ntlafatsoan
Meralo ea ka moso:
- Ho holisa merero e amanang le temo literekeng tse robeli (8) tsa naha.
- Ho loantsa theko e phahamang ea lijo le leholimo le sa tsitsing ka ha aha matlo a tsereletsang, le ho tsireeltsa metsi bakeng sa batho ba phelang le tsoaetso le likhutsana le batho ba tlokotsing
Litlhoko tsa mokhatlo:
- Sebaka se tsamaeang sahosebeletsa. Likoetliso: Lithupelo tsa ho ngola litlaleho
Bafani:
USAID
Mefuta:
Mamello G Makoae
Kefue Matete, Ofisiri ea morero m:+266 2232 6063
Postal Address:
PO Box 0166
Maseru 100
Lesotho
Physical Address:
3 Orpen Road, Quadrent Computers Facilities, Old Europa, Maseru, Lesotho.


text:
Racing y River es el partido más esperado del campeonato local, porque desde hace muchos años que dos clubes de los denominados grandes no se miden en las últimas instancias con chances concretas de ser campeón. En este caso, los de Núñez son líderes y los de Avellaneda marchan a una unidad, por lo que el partido que cerrará el domingo de esta Fecha 17, será más que apasionante.
Finalmente, el horario para el encuentro en el "Cilindro" será el de las 21.30, por lo que Boca-Independiente, el otro gran partido de la jornada, se llevará a cabo a las 18.15. Cabe destacar que el "Xeneize" empató con Arsenal y dejó pasar una gran chance, ya que si vencía y después superaba al "Rojo" podía quedar a uno del "Millonario", metiendo así toda la presión al partido en Avellaneda. En tanto, Independiente también llega con su ilusión y buscará la victoria en la "Bombonera" también.
Por otro lado, Lanús -otro de los animadores- será local el sábado a las 21.30 frente a Gimnasia y Esgrima La Plata, así que ganando también le meterá presión a River, Racing e Independiente. Después la acción se abrirá el viernes con Banfield-Quilmes, desde las 20.30, mientras que cerrará el lunes con Newell´s-Arsenal, a partir de las 21.30.
Aguante la mufa vieja , no me importa nada
Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing Racing


text:
Abstract:
Sepheo Kgolo ka phatlalatso ena ke ho lokodisa tshitisa e tlisitsweng ke dikgohlano
pakeng tsa dikereke tse fapaneg ntshetsopeleng ya thuto ya baBatsho motseng wa Mokwallo. Phatlalatso e tla boela e totobatsa tshwaetso ya mmuso wa nako eo, haholo ntlha kemo Ie leano la ana mabapi Ie thuto ya batho ba batsho. Ho tea mohlala,
tshimolohong, thuto ya ba basweu e nele boikarabelo ba mmuso ka botlalo, athe thuto ya ba batsho jwalo ka motseng wa Mokwallo e simolotswe ke boitelo ba Kereke ya Wesele.
Se bang pepeneneng ka phatlalatso ena, ke hare, ho ja mmuso o tlohile o tsheheditse
thuto ya ba batsho motseng wa Mokwallo tshimolohong; mme le sekolo sa Mokwallo sa
seke sa aparelwa ke dikgohlano pakeng tsa dikereke tse fapaneng ho fihlela lemong tsa
bo 1950's, thuto ya ba batsho motseng wa Mokwallo mohlomong e ka be ntlafetse ho feta
kamoo re e bonang ele kateng kajeno.


text:
Bebele e re eng ka thoabalano pele ho lenyalo / bofebe?
Pōtso: "Bebele e re eng ka thoabalano pele ho lenyalo / bofebe?"
Karabo: Ho kenella litšileng tsohle tse amanang le thoabalano, thoabalano pele ho lenyalo / ho bua ka bofebe ka litemaneng tsa Bebele (Liketso 15:20; Ba-Roma 1:29; I Ba-Korinthe 5:1; 6:13,18; 7:2; 10:8; II Ba-Korinthe 12:21; Ba-Galata 5:19; Ba-Efese 5:3; Ba-Kolose 3:5; I Ba-Thesaloknike 4:3; Juda 7). Bebele e khothalletsa ho se kene thoabalanong pele ho lenyalo. Ho kena thoabalanong pele ho lenyalo ho fosahetse, joalo feela ka bōhlola le litšila tse ling tse amanngoang le thoabalano le motho eo u sa kenang lenyalong le eena. Thoabalano lipakeng tsa monna le mosali ba nyalaneng ke eona feela kopano ea thoabalano eo Molimo a e lumellang (Ba-Heberu 13:4).
Thoabalano pele ho lenyalo e tloaelehile haholo ka mabaka a mangata. Hangata re sheba taba ea “boithabiso” re sa elelloe taba ea “ho tsoala” ngoana. Ee, thoabalano e monate. Molimo o e reretse joalo. O rata ha banyalani ba natefeloa ke ketso eo ea thoabalano (kahar’a lenyalo). Leha ho le joalo, morero oa mantlha oa thoabalano ha se boithabiso, empa ke ho tsoala bana. Molimo ha a hanele thoabalano pele ho lenyalo e le ho re tima boithabiso, empa ho re tšireletsa likemarong tse sa hlokahaleng le bana ba ka tšoanang ba hlaha batsoaling ba sa ba hlokeng kapa ba sa itokisetsang ho tla ha bona. Nahana kamoo ho neng ho ka bang hantle kateng ha re ne re ka etsa kamoo Molimo a ratang kateng: mafu a tšoaetsanoang a ne a tla fokotseha, palo ea bo ‘m’e ba sa nyaloang e ne e tla fokotseha, likemaro tse sa batloeng li ne li tla fokotseha, ho ntšoa ha limpa ho ne ho tla fokotseha, le tse ling. Ha ho fihloa tabeng ea thoabalano pele ho lenyalo, Molimo o re laela ho se kene thoabalanong. Ho se kene thoabalanong ho pholosa maphelo, ho tšireletsa bana, ho fa likamano tsa thoabalano moelelo o nepahetseng, ‘me ka ho fetisisa ke ho hlompha Molimo.
Khutlela leqepheng la lehae la
Sesotho
Bebele e re eng ka thoabalano pele ho lenyalo / bofebe?


text:
Ke melao e feng e mene ea Moea?
Pōtso: "Ke melao e feng e mene ea Moea?"
Karabo: Melao e mene ea Moea ke tsela ea ho bua ka litaba tse molemo tsa pholoho tse fumanoang ka tumelo ho Jesu Kreste. Ke mokhoa o bobebe oa ho hlophisa litaba tsa bohlokoa tsa lentsoe ka likaroloana tse ‘ne.
Molao oa pele ho e mene ea Moea ke o reng “Molimo o’a u rata ‘me o na le morero o motle ka bophelo ba hao.” Johanne 3:16 e re bolella hore “Hobane Molimo o ratile lefatše hakalo, o bile oa le nea Mora oa oona ea tsoetsoeng a ‘notši; hore e mong le e mong ea lumelang ho eena, a se ke a timela, a mpe a be le bophelo bo sa feleng.” Johanne 10:10 e re fa lebaka leo Jesu a tlileng ka lona, “Ke tlile hore li be le bophelo, li bo bone ka ho fetisisa.” Ke eng e re arohanyang le lerato la Molimo? Ke eng e re sitisang ho fumana bophelo bo phethahetseng?
Molao oa bobeli oa e mene ea moea ke o reng, “Batho ba silafalitsoe ke sebe, ka hona ba arohane le Molimo. Ka lebaka leo, ha re tsebe merero e molemo ea Molimo ka maphelo a rōna. Ba-Roma 3:23 e re tiisetsa litaba tsena, “Hobane bohle ba sitiloe, ‘me ha ba tšoaneloe ke khanya ea Molimo.” Ba-Roma 6:23 e re bontša meputso ea sebe, “moputso oa sebe ke lefu.” Molimo o re bopetse ho ba le kopano le eena. Leha ho le joalo, motho a tlisa sebe lefatšeng, ‘me a arohana le Molimo. Re sentse likamano le eena, tseo a neng a re reretse hore re be le tsona le eena. Tharollo ke e feng na?
Molao oa boraro oa moea ke “Jesu Kreste ke eena feela ea fanoeng ke Molimo bakeng sa libe tsa rōna. Ka Jesu Kreste, re ka tšoareloa libe ‘me ra khutlisetsa likamano tse nepahetseng le Molimo. Ba-Roma 5:8 e re bolella hore, “Empa moo Molimo o totisitseng lerato la oona ho rōna teng, ke ka ho re, re sa le baetsalibe, Kreste o bile a shoa sebakeng sa rōna.” Ho I Ba-Korinthe 15:3-4 re fumana hore na re lokela ho tseba eng, le ho lumela ho mang e le hore re pholohe, “…ho re, Kreste o shoele ka baka la libe tsa rōna, kamoo Mangolo a bolelang kateng; ‘me o kile a patoa, a ba a tsoha ka letsatsi la boraro, ka moo Mangolo a bolelang ka teng.” Jesu ka boeena o phatlalatsa hore ke eena feela tsela ea pholoho ho Johanne 14:6 “ke ‘na tsela, le ‘nete, le bophelo; ha ho motho ea ka tlang ho Ntate, ha e se ka ‘na.” Na nka amohela joang mpho ee e hlollang ea pholoho?
Oa bone oa Melao e mene ea moea ke o reng, “Re lokela ho bea tumelo ea rōna ho Jesu Kreste e le Mopholosi, e le hore re fumane mpho ea pholoho, re tle re tsebe merero ea Molimo ka maphelo a rōna.” Johanne 1:12 e re hlalosetsa sena “Empa bohle ba le amohetseng, le ba neile tokelo ea ho ba bana ba Molimo,” Liketso 16:31 e re bolella ka mokhoa o hlakileng hore “Lumela ho Morena Jesu Kreste, ‘me u tla bolokeha!” Re ka pholosoa ka mohau feela, ka tumelo feela, ka Jesu Kreste feela (Ba-Efese 2:8-9).
Ha eba u batla ho tšepa Jesu Kreste e le Mopholosi oa hao, bolela mantsoe a latelang ho Molimo. Tseba hore, ho rapela thapelo ena kapa e ‘ngoe feela, ha ho na ho u pholosa. Ke ho tšepa Kreste feela ho ka u pholosang sebeng. Thapelo ena e hlahisa feela tumelo ea hao ho Molimo le ho leboha hore o fana ka pholoho. “Molimo, kea tseba hore ke bile le litšito ho uena, ‘me ke lokeloa ke kotlo. Empa Jesu Kreste o nkile kotlo e neng e ntokela e le hore ka tumelo ho eena ke tšoareloe. Ke fetohela libe tsa ka ‘me ke beha tšepo ea ka ho uena e le hore ke fumane pholoho. Kea u leboha ka mohau oa hao o hlollang le tšoarelo - mpho ea bophelo bo sa feleng! Amen!”
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la
Sesotho
Ke melao e feng e mene ea Moea?


text:
Mosali oa Kaine e ne e le mang? Na mosali oa Kaine e ne e le khaitseli ea hae?
Pōtso: "Mosali oa Kaine e ne e le mang? Na mosali oa Kaine e ne e le khaitseli ea hae?"
Karabo: Bebele ha e hlakise hore na Mosali oa Kaine e ne e le mang. E ka ‘na ea ba e ne e le khaitseli ea hae kapa morali oa ngoan’abo. Bebele ha e bolele hore na Kaine o ne a le lilemo li kae ha a ne a bolaea Abele (Genese 4:8). Kaha ka bobeli ba bona e ne e le lihoai, e ne e ka ‘na ea ba hore ba ne ba se ba le baholo, mohlomong ba se ba na le malapa a bona. Adama le Eva ba tlameha ba ne ba e na le bana ba bangata ntle le Kaine le Abele nakong eo Abele a neng a bolaoa – ba tlamehile ba ile ba ba le bana ba bang ba bangata kamorao ho moo (Genese 5:4). Taba ea hore Kaine o ne a tšaba kamora ho bolaea Abele (Genese 4:14) e supa hore ho ne ho na le bana ba bangata, mohlomong litloholo, kapa litloholoana tsa Adama le Eva nakong eo. Mosali oa Kaine (Genese 4:17) e ne e le morali kapa setloholo sa Adama le Eva.
Kaha Adama le Eva e ne e le batho ba pele (bona feela), bana ba bona ba ne ba se na monyetla oa ho se nyalane. Molimo ha a ka a hanela batho ha ba nyalana le bao e leng ba mali le bona ho fihlela nakong eo batho ba neng ba se ba le bangata lefatšeng (Levitike 18:6-18). Taba e etsang hore ha batho ba mali a le mang (motho le khaitseli ea hae) ba kopana ka thoabalano, ‘me ba etsa ngoana – bokooa bo ba teng kaha batsoali ba ngoana eo ba ena le liphoso tse tšoanang maling a bona ‘me ho le bonolo hore li hlahelle. Ha batho ba hlahang malapeng a fapaneng ba e ba le bana – menyetla ea hore e be ba ka ba le liphoso tse tšoanang maling a bona e tlaase. Ha linako li ntse li ea, ho ntse ho tsoalanoa, bana ba neng ba tsoaloa, ba hlahile ba se ba fokola ka bophelo, ho feta batsoali ba bona. Sena se tsoetsoe ke taba ea hore liphoso tse maling a batsoali li ne li se li eketsehile, li holile, ‘me li ntse li fetela baneng ba tsoaloang. Adama le Eva ba ne ba se na liphoso maling a bona, ke kahoo, bona le meloko e ileng ea ba hlahlama ba neng ba na le bophelo bo matlafetseng ho feta boo re nang le bona kajeno. Bana ba Adama le Eva ba ne ba na le liphoso tse fokolang maling a bona, ha ekaba li ne li le teng. Ke kahoo, ho neng ho bolokehile ho bona ho ka nyalana. Ho ka ‘na hoa utloahala ho makatsa kapa ho soabisa ho nahana hore mosali oa Kaine e ne e le khaitseli ea hae. Kaha Molimo a qalile ka ho bōpa monna a le mong le mosali a le mong, hona ho bolela hore moloko o neng o hlahlama oo o ne o tlameha ho nyalana.
Khutlela leqepheng la lehae la
Sesotho
Mosali oa Kaine e ne e le mang? Na mosali oa Kaine e ne e le khaitseli ea hae?


text:
Jesu o ne a le kae nakong ea matsatsi a mararo lipakeng tsa lefu la Hae le tsoho?
Pōtso: "Jesu o ne a le kae nakong ea matsatsi a mararo lipakeng tsa lefu la Hae le tsoho?"
Karabo: I Petrose 3:18-19 e re, “Hobane le eena Kreste o na a utloisoe bohloko hang ka baka la libe; eena ea lokileng o bolaetsoe bakhopo, hore a tsebe ho re tlisa ho Molimo; o shoele ka nĝeng ea nama, empa o phelisitsoe ka nĝeng ea moea. Ke ka oona moea oo a ileng ho bolella meea e teronkong.”
Polelo ena, “ka nĝeng ea moea,” temaneng ea 18, e entsoe ka mokhoa o tšoanang le ena “ka nĝeng ea nama.” Ho bonahala ho nepahetse ho bua ka lentsoe “moea” maemong a tšoanang le a lentsoe “nama.” Nama le moea tsena ke tsa Kreste. Mantsoe ana “o phelisitsoe ka nĝeng ea moea,” a bolela ho jara libe le ho shoa ha Kreste ha li tlisitse karohano moeeng oa hae oa botho le Ntate (Mattheu 27:46). Ho se tšoane ho lipakeng tsa nama le moea, joalo ka ho Mattheu 27:46 le Ba-Roma 1:3-4, ‘me e seng lipakeng tsa nama ea Kreste le Moea o Halalelang. Ha kotlo ea sebe ea Kreste e qetiloe, moea oa Hae o qalile kopano e neng e khaotsoe.
I Petrose 3:18-22 e hlalosa tlhokahalo ea khokahanyo lipakeng tsa ho sotloa ha Kreste (temaneng ea 18) le ho phahamisoa hoa Hae (temaneng ea 22). Ke Petrose feela ea fanang ka lintlha tse hlakileng tsa hore na ho etsahetse eng lipakeng tsa liketsahalo tse peli tsena. Lentsoe “bolella,” temaneng ea 19 ha se lentsoe le tloaelehileng Testamenteng e Ncha le bolela ho ruta Evangeli. Le bolela ho fetisa molaetsa. Jesu o utloisitsoe bohloko ‘me a shoella Sefapanong, ‘Mele oa Hae oa bolaoa, ‘me moea oa Hae o ile oa shoa ha a ne a jarisoa libe. Empa moea oa Hae oa phelisoa ‘me a inehela ho Ntate. Ho ea ka Petrose, lipakeng tsa lefu le tsoho ea Hae, Jesu o ile a etsa phatlalatso ea bohlokoa ho “meea e teronkong.”
Ntlha ea pele, Petrose o ne a re batho ke “meea” (souls) a sa bolele “meea ea batemona” (spirits) (3:20). Testamenteng e Ncha lentsoe “meea” (spirits) le sebelisoa ho hlalosa mangeloi kapa batemona, e seng batho; le temana ea 22 e bonahala e bolela sena. Ha ho moo re bolelletsoeng hore Jesu o ile a ea liheleng ka Bebeleng. Liketso 2:31 e re bolella hore o ile a ea “nĝalong ea bafu,” empa nĝalong ea bafu ha se liheleng. Nĝalong ea bafu e bolela boemo ba ho shoa, sebaka seo bafu ba lulang ha nakoana ho sona ba emetse tsoho. Tšenolo 20:11-15 e fana ka phapano e hlakileng ea libaka tsena tse peli. Liheleng ke sebaka sa ho qetella sa kahlolo moo ba lahlehileng ba tlang ho ea teng. Nĝalong ea bafu ke sebaka seo bafu ba tlang ho ba ho sona ha nakoana feela.
Morena oa rōna o ile a nehela moea oa Hae ho Ntate, a shoa, ‘me nakong e lipakeng tsa lefu le ho tsoha a chakela nĝalong ea bafu moo a ileng a fetisa molaetsa ho meea (mohlomong mangeloi a oeleng; sheba Juda 6) ba neng ba amana le nako ea pele ho moroallo nakong ea Noe. Temana ea 20 e etsa hore sena se hlake. Petrose ha a re bolella hore na O itse eng ho meea e teronkong, empa e ne e ke ke ea ba molaetsa oa topollo kaha mangeloi a oeleng a ke ke a pholosoa (Ba-Heberu 2:16). E tlameha e ne e le ho phatlalletsa Satane le mahlahana a hae tlhōlo (I Petrose 3:22; Ba-Kolose 2:15). Ba-Efese 4:8-10 e bonahala e bontša ha Kreste a ile a ea “parateising” (Luka 16:20; 23:43) ‘me a nkele leholimong bohle ba neng ba lumetse ho Eena pele ho lefu la Hae. Serapa sena ha se fane ka botlalo hore na ho ile ha etsahala eng, empa baithuti ba Bebele ba bangata ba lumellana hore sena ke se neng se boleloa “U isitse batšoaruoa kholehong.”
Se ka boleloang ke hore, Bebele ha ea hlaka hore na Kreste o ntse eng ka matsatsi a mararo lipakeng tsa lefu le tsoho ea Hae. Leha ho le joalo, ho bonahala eka, o ne a ruta ka tlhōlo holim’a mangeloi a oeleng le / kapa ba sa lumelang. Seo re nang le bonnete ba sona ke hore Jesu o ne a sa fe batho monyetla oa boinyatso. Bebele e re bolella hore re tobana le kahlolo kamora lefu (Ba-Heberu 9:27), e seng monyetla oa boinyatso. Ha ho karabo e hlakileng hore na Jesu o ne a ntse a etsa eng lipakeng tsa lefu la Hae le tsoho. Mohlomong hona ke ho hong hoa liphiri tseo re tlang ho li utloisisa hang ha re fihla khanyeng ea morena.
Khutlela leqepheng la lehae la
Sesotho
Jesu o ne a le kae nakong ea matsatsi a mararo lipakeng tsa lefu la Hae le tsoho?


text:
U na le bophelo bo sa feleng?
Pōtso: "U na le bophelo bo sa feleng?"
Karabo: Bebele e re bolella ka tsela e hlakileng ea ho ea bophelong bo sa feleng. Ntlha ea pele, re tšoanetse ho elelloa hore re foselitse Molimo: “hobane bohle ba sitiloe, ha ba tšoaneloe ke khanya ea Molimo“ (Ba-Roma 3:23). Bohle re entse lintho tse sa thabiseng ho Molimo, tse etsang hore re tšoaneloe ke kotlo. Kaha libe tsa rōna li le khahlanong le Molimo ea phelang ka ho sa feleng, ke feela kotlo e sa feleng e re lokelang. “Hobane moputso oa sebe ke lefu; empa neo ea mohau ea Molimo ke bophelo bo sa feleng, ka Jesu Kreste, Morena oa rōna” (Ba-Roma 6:23).
Le ha ho le joalo, Jesu Kreste, ea se nang sekoli (I Petrose 2:22), Mor’a Molimo a nka sebopeho sa motho (Johanne 1:1,14) a ba a shoa ho lefella kotlo ea rōna. “Empa moo Molimo o totisitseng lerato la oona ho rōna teng, ke ka hore, re sa le baetsalibe, Kreste o bile a shoa sebakeng sa rōna.” (Ba-Roma 5:8). Jesu Kreste o shoele sefapanong (Johanne 19:31-42), a nka kotlo e re lokelang (II Ba-Korinthe 5:21). Kamora matsatsi a mararo a tsoha bafung (I Ba-Korinthe 15:1-4), a pakahatsa tlhōlo ea hae holima sebe le lefu. “Ho bokoe Molimo, Ntat’a Morena, oa rōna Jesu Kreste, kahobane ka boholo ba mohau oa oona o boetse o re tsoaletse tšepong e phelisang ka ho tsoha ha Jesu Kreste Bafung” (I Petrose 1:3).
Ka tumelo, re tšoanela ho hlobola libe tsa rōna, re ee ho Molimo re tle re fumane pholoho (Liketso 3:19). Ha re ka beha tumelo ea rōna ho eena, re tšepa hore lefu la hae sefapanong le lefelletse libe tsa rōna, re tla tšoareloa ‘me re tšepisoe bophelo bo sa feleng leholimong. “Hobane Molimo o ratile lefatše hakalo, o bile oa le nea Mora oa oona ea tsoetsoeng a ‘notši; hore e mong le e mong ea lumelang ho eena, a se ke a timela, a mpe a be le bophelo bo sa feleng” (Johanne 3:16). “Hobane motho o lumela ka pelo, hore a beoe ea lokileng, ‘me o bolela ka molomo, hore a bolokehe” (Ba-Roma 10:9). Tumelo feela ea hore mosebetsi oa Kreste o phethetsoe sefapanong, ke eona tsela ea ‘nete e isang bophelong bo sa feleng! “Hobane le bolokehile ka mohau, ka tumelo; ha ho tsoe ho lōna, ke mpho ea Molimo; ha se ka mesebetsi, ho tle ho se ke ha e-ba motho ea ithorisang.” (Ba-Efese 2:8:9).
Ha u batla ho amohela Jesu Kreste e le Mopholosi oa hao, mohlala oa thapelo eo u ka e rapelang ke ona. Hopola hore, ho rapela thapelo ena kapa e ‘ngoe feela, ha ho na ho u pholosa. Ke ho tšepa Kreste feela ho ka u pholosang sebeng. Thapelo ena e hlahisa feela tumelo ea hao ho Molimo le ho leboha hore o fana ka pholoho. “Molimo, kea tseba hore ke u sitetsoe, ‘me ke lokeloa ke kotlo. Empa Jesu Kreste o nkile kotlo e neng e ntokela e le hore ka tumelo ho Eena ke tšoareloe. Ke furalla libe tsa ka ‘me ke beha tšepo ea ka ho uena e le hore ke fumane pholoho. Kea u leboha ka mohau hao o hlollang le tšoarelo - mpho ea bophelo bo sa feleng! Amen!”
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la
Sesotho
U na le bophelo bo sa feleng?


text:
Na basali ba ka sebeletsa e le baruti / baboleli? Bebele e re eng ka basali bosebeletsing?
Pōtso: "Na basali ba ka sebeletsa e le baruti / baboleli? Bebele e re eng ka basali bosebeletsing?"
Karabo: Mohlomong ha ho na taba eo ho ngangisanoang ka eona haholo ka kerekeng kajeno, ho feta ea ho sebeletsa ha basali e le baruti / baboleli. Ka lebaka leo, ho tla ba bohlokoa ho se shebe taba ena joalo kaha e ka banna ba khahlanong le basali. Ho na le basali ba lumelang hore basali ba se sebeletse e le baruti le hore Bebele e notla bosebeletsi ba basali – ‘me ho na le banna ba lumelang hore basali ba ka sebeletsa e le baruti ‘me ha ho na moo ba thibetsoeng ho ka sebeletsa teng ka kerekeng. Ena ha se taba ea ho khetholla batho ka botona kapa botšehali ba bona. E mpa e le ho latela kamoo e hlalosoang kateng ka Bebeleng.
I Timothea 2:11-12 e bolela hore, “Mosali a ithute a khutsitse, ka kutlo eohle. Hobane ha ke lumelle mosali ho ruta, leha e le ho laola monna; a mpe a itulele ka ho ikhutsetsa.” Ka kerekeng, Molimo o fana ka mesebetsi e fapakaneng ho banna le basali. Ke kamoo motho a hlotsoeng kateng (I Timothea 2:13) le kamoo sebe se keneng kateng lefatšeng (II Timothea 2:14). Molimo, ka lingoloa tsa Moapostola Pauluse, o thibela basali ho sebeletsa boemong ba lithuto tsa Moea holim’a banna. Hona ho thibela basali ho sebeletsa e le baruti, hona ho bolela hore ha ba lumelloe le ho ka ruta Lentsoe kapa hona ho ba le maemo a Moea holim’a banna.
Ho na le “ho se lumellane” ho hongata tabeng ea basali ho sebeletseng / baruti ba basali. E ngata haholo ke ea hore Pauluse o hanela basali ho ruta Lentsoe hobane ngoaheng khōlō oa pele, basali ba ne ba sa ruteha. Le ha ho le joalo, I Timothea 2:11-14 ha ho moo e buang ka maemo a thuto teng. Ha e ne eba thuto e ne e hlokeha hore motho a tle a sebeletse, bongata ba barutuoa ba Jesu bo ka be bo sa atleha ho sebeletsa. Taba ea bobeli ke ea hore Pauluse o thibetse basali ba Ba-Efese ho ruta (lengolo la I Timothea le ne le ngolletsoe Timothea, eo e neng e le moruti oa kereke ea Efese). Motse oa Efese o ne o tsebahala ka tempele ea Diana, molingoana oa boshano oa ba-Gerike / ba-Roma. Basali ba ne ba etelletse pele khumamelo ea Diana. Le ha ho le joalo buka ea I Timothea ha ho moo e buang ka Diana kapa moo Pauluse a bolelang ho khumamela Diana e le lebaka la thibelo ea hae ho I Timothea 2:11-12.
Taba ea boraro ke ea hore Pauluse o bua feela ka balekane e seng banna le basali ka bophara. Mantsoe a se-Gerike ho I Timothea 2:11-14 a ne a tla bua ka balekane. Le ha ho le joalo, moelelo e ntse e le oa banna le basali. Ho feta moo, mantsoe ao a se-Gerike a ntse a sebelisitsoe litemaneng tsa 8-10. Na ke banna ba nang le basali feela ba tšoanetseng ho phahamisa matsoho a masoeu, ho se bohale le khang (temana ea 8)? Na ke feela basali ba nyetsoeng ba tšoanelang ho apara liaparo tse lokelang, ho itlhopha ka boitlhompho le ka tšabo, ho ba le mesebetsi e molemo, joalo kaha ho tšoanela basali ba ipolelang ba sebeletsa Molimo (temana ea 9-10)? Che, ha ho joalo. Litemana tsa 8-10, ka mokoa o hlakileng li bua ka banna le basali ba nyetseng kapa ba sa nyalang. Ha ho na letho ka har’a litaba tsena (litemana tsa 11-14) le supang hore ho bua feela ka banna ba nyetseng le basali ba nyetsoeng.
Taba e ‘ngoe e amanang le bosebeletsi ba basali e le baruti ke ea Miriame, Debora, Huda, Prisilla, Foibe le ba bang. – basali ba neng ba nkile maemo a boeta-pele Bebeleng. Khanyetso ena e sitoa ho beha pooaneng lintlha tsa bohlokoa. Debora e ne e le moahloli oa mosali har’a ba 13 ba banna. Huda e ne e le eena feela moporofeta oa mosali har’a ba bangata ba banna ba boletsoeng Bebeleng. Likamano tsa Miriame boeteng-pele li bile ka lebaka la hobane e ne e le khaitseli ea Moshe le Aarone. Basali ba babeli ba ileng ba hlahella ka mahetla linakong tsa Marena e bile Athalia le Jesebele – ba sa hlahellang e le mehlala ea boeta-pele ba bohalaleli.
Bukeng ea Liketso, khaolo ea 18, Prisilla le Akila ba boleloa e le basebeletsi ba tšepahalang haholo ba Kreste. Lebitso la Prisilla le boletsoe pele, ho bolelang hore e ka ‘na ea ba o ne a “hlahelletse ka mahetla” ho feta monna oa hae. Le ha ho le joalo ha ho moo Prisilla a hlalosoang a nka karolo bosebeletsing e leng ho hanyetsanang le I Timothea 2:11-14. Prisilla le Akila ba nkela Apolose ha bona ‘me ba mo hlalosetsa tsela ea Molimo, ho feta kamoo a neng a e tseba pele kateng (18:26).
Ho Ba-Roma 16:1, le ha e le mona Foibe a nkuoa e ne e le moteakone oa kereke ea Kenkrea – sena ha se bolele hore Foibe o ne a ruta kerekeng. “Ho khona ho ruta” ho fanoa e le e ‘ngoe ea makhabane a baholo e seng a bateakone (I Timothea 3:1-13; Tite 1:6-9). Balebeli / babishopo / bateakone ba hlalosoa e le “banna ba nang le basali ka bong,” “monna eo bana ba hae ba lumelang” le “banna ba hlomphehang.” Ho ekeletsa, ho I Timothea 3:1-13 le Tite 1:6-9, ho sebelisoa mantsoe a hlalosang banna ha ho bua ka balebeli / babishopo / bateakone.
Mokhoa oo I Timothea 2:11-14 e ngotsoeng ka oona o bontša ka ho hlaka lebaka leo e ngotsoeng ka lona. Temana ea 13 e qala ka “hobane” ebe e fana ka “lebaka” la seo Pauluse a se boletseng litemaneng tsa 11-12. Hobaneng ha basali ba sa lokela ho ruta kapa hona ho okamela banna? Hobane – “Adama o ile a hloloa pele, ‘me hoa latela Eva. ‘Me ha e ka ea eba Adama ea ileng a qhekelloa; e ile ea eba mosali ea qhekelloang.” Lena ke lona lebaka. Molimo o bōpile Adama pele, ‘me a bōpa Eva e tle e be “mothuse” oa Adama. Tlhatlhamano ea Tlholeho e sebetsa malapeng hohle lefatšeng (Ba-Efese 5:22-33) le kerekeng. Taba ea hore feela Eva o ile a qhekelloa e fanoa e le lebaka leo basali ba sa lumelloang ho sebeletsa e le baruti kapa ho ba le bookameli holim’a banna litabeng tsa Molimo. Hona ho etsa hore ba bang ba lumele hore ba se rute kaha ba qhekelleha ha bonolo. Taba eo e ka ba le mabaka a e hanyetsang…feela haeba basali ba qhekelleha ha bonolo, hobaneng ha ba lumelloa ho ruta bana (ba ka thetsehang ha bonolo) le basali ba bang (bao khopolo e leng hore ba ka qhekelloa ha bonolo)? Sena ha se se boleloang mona. Basali ha ba tšoanela ho ruta kapa ho okamela banna litabeng tsa Molimo hobane Eva a ile a qhekelloa. Ke kahoo Molimo a fileng banna matla a mangata a ho ruta ka kerekeng.
Basali ba ipabola haholo linehong tsa ho amohela baeti, mosa, ho ruteng, le ho thuseng. Mosebetsi o mongata oa kereke o itšetlehile holim’a basali. Basali ka kerekeng ha ba thibeloa ho ka rapella pontšeng kapa ho porofeta (I Ba-Korinthe 11:5), ke feela ho okameleng banna litabeng tsa Molimo. Ha ho moo Bebele e thibelang basali ho sebelisa lineo tsa bona tsa Moea o Halalelang (I Ba-Korinthe khaolo ea 12). Basali, joalo feela ka banna ba bilelitsoe ho sebeletsa ba bang, ho bontša litholoana tsa Moea (Ba-Galata 5:22-23), le ho bolela Evangeli ho ba lahlehileng (Mattheu 28:18-20; Liketso 1:8; I Petrose 3:15).
Molimo o laetse hore e be banna feela ba ka sebeletsang maemong a ho ba le matla a ho ruta litaba tsa Moea. Hona ha ho bolele hore banna ba tseba ho rute haholo, kapa hobane basali ba fokola kapa ba se bohlale (ha ho joalo). Ke kamoo Molimo a rerileng hore kereke e sebetse kateng. Banna ba tšoanetse ho fana ka mohlala boeta-peleng ba litaba tsa Moea – bophelong ba bona esita le mantsoeng a bona. Basali ba tšoanetse ho nka boikarabello ba boeta-pele bo ka tlaasana. Basali ba khothalletsoa ho ruta basali ba bang (Tite 2:3-5). Bebele ha e thibele basali ho ruta bana. Seo basali ba thibeloang ho se etsa ke ho ruta kapa ho okamela banna litabeng tsa Moea. Lefatšeng lena moo ho etsoang lintho ho ipapisitsoe le mabaka, basali ba ntse ba lumelloa ho ba baruti / baboleli. Sena ha se etse hore basali ba lahleheloe ke boleng, empa se etsa hore ba tsepame bosebeletsing bo lumellanang le kamoo Molimo a ba fileng kateng.
Khutlela leqepheng la lehae la
Sesotho
Na basali ba ka sebeletsa e le baruti / baboleli? Bebele e re eng ka basali bosebeletsing?


text:
Na Molimo o teng? Na ho na le bopaki ba hore Molimo o teng?
Pōtso: "Na Molimo o teng? Na ho na le bopaki ba hore Molimo o teng?"
Karabo: Na Molimo o teng? Ke fumana e le taba e thabisang ho bona hore ho shejoane le taba ena hakana. Boithuto ba morao tjena bo hlahisitse hore batho ba robong ho ba leshome lefatšeng kajeno, ba lumela boteng ba Molimo kapa matleng a mang fela a maholo. Ntho e makatsang ke hore ba lumelang ho Molimo ba beoa boikarabello ba ho netefatsa hore Molimo o teng. ‘Na, ke nahana hore e tšoanetse hore e be bana ba sa lumeleng ho Molimo ba netefatsang tumelo ea bona.
Le ha ho le joalo, boteng ba Molimo bo ka se bonahatsoe kapa hona ho hanyetsoa. Bebele e bile e re, re tlameha ho amohela ka tumelo taba ea hore Molimo o teng, “Empa tumelo ha e le sieo, ha ho kamoo Molimo o ka khahlisoang kateng; ea atamelang Molimo e ka khona a lumele hobane o teng, le hobane ke oona moputsi oa ba o batlang” (Ba-Heberu 11:6). Ha Molimo a ne a ratile, o ne a ka hlaha e le ho netefaletsa lefatše lohle hore o teng. Empa ha a ne a ka etsa joalo, ho ne ho sena ho ba le bohlokoa ba tumelo. “Jesu a re ho eena: ’Kahobane u mpone, u lumetse. Ho lehlohonolo ba lumetseng, leha ba sa ka ba bona’” (Johanne 20:29).
Le ha ho le joalo, sena ha se bolele hore ha ho na bopaki ka boteng ba Molimo. Bebele e re, “Maholimo a bolela khanya ea Molimo, ‘me sebaka sa leholimo se bonahatsa mosebetsi oa liatla tsa oona. Letsatsi le ho pakela letsatsi le leng, bosiu bo ho tsebisa bosiu bo bong. Ha se polelo, ha se mantsoe ao molumo oa ‘ona o sa utloahaleng. Tumo ea tsona e hasane lefatšeng lohle, lipolelo tsa tsona li ile pheletsong ea lefatše.” (Pesaleme ea 19:1-4). Ha u sheba linaleli, u utloisisa boholo ba lefatše, u bona tse hlollang tsa tlholeho, u bona botle ba ha letsatsi le likela – tsena tsohle li supa ho ‘Mopi e leng Molimo. Ha ekaba tsena ha lia lekana, ho na le bopaki ba boteng ba Molimo ka lipelong tsa rōna. Moeklesia 3:11 e re bolella ho re, “…O bile o beile lefatše lohle pel’a bona hore ba lemohe litaba tsa lona…” Ho na le ntho e tebileng bothong ba rōna e hlokomelang hore ho na le ho hong kamora bophelo bona le hore hape ho na le motho ka ntle ho lefatše lena. Re ka hana taba ena ka bohlale, empa boteng ba Molimo kahare ho rōna le ho rōna bo ntse bo le teng. Le boteng ba bopaki bona bohle, Bebele e re hlokomelisa hore ho tla ‘ne ho be le ba bang ba tlang ho latola boteng ba Molimo, “Lehlanya le itse polelong ea lona: ’Molimo ha o eo” (Pesaleme ea 14:1). Kaha batho ba ka holimo ho 98% ho tloha khale, meetlong eohle, maemong a tsoelopele ‘ohle, lefatšeng ka bophara, ba lumela boteng ba mofuta o itseng oa Molimo – ho tšoanetse hoa be ho ena le ntho e ‘ngoe (kapa motho e mong) ea etsang hore ho be le tumelo ena.
Ho ekeletsa holim’a bopaki ba Bebele ka boteng ba Molimo, ho na le bopaki bo bong bo hlakileng. Ntlha ea pele ke ho sebelisa monahano ka Molimo ho netefatsa boteng ba Molimo. Bo qala ka ho hlalosa Molimo e le “eo ntle le eena ho se nang ea moholo ea ka utloisisoang.” Ho boetse ho thoe ho ba teng ho ka holimo ho ho se be teng, kahoo ea moholo ea utloisisoang o tšoanetse a be a le teng. Ha e ne e le hore Molimo ha a ka a ba teng, e ka be e se Molimo motho ea moholo ea utloisisehang – feela hoo ho ne ho ka ba khahlanong le tlhaloso ea Molimo. Hoa bobeli ke khōpōlo ea hore liketsahalo le liphetoho li teng ho phethahatsa morero o itseng ‘me li etsahala ka lebaka leo. Khōpōlo ke hore kaha lefatše le bontša moralo o hlollang hakana, ho tšoanetse ho’a be ho na le mothehi ea Moholo. Mohlala, ha e ne e le hore lefatše le ne le le haufi le letsatsi ho feta kamoo le leng kateng kapa le le hole ho feta kamoo le leng kateng hona joale, tsohle tse phelang ho lona li ne li se na ho phela.
Ntlha e ‘ngoe ea boraro e hlakileng ka boteng ba Molimo, ke hore sohle se etsahalang se na le se etsang hore se etsahale. Lefatše le tsohle tse ho lona ke liketsahalo. Ho tšoanetse hoa be ho na le ntho e entseng hore lintho tsohle li be teng. Qetellong, ho tšoanetse hoa be ho na le se sa etsahaleng ka hobane ho na le se etsang hore se etsahale. Seo se sa etsahaleng ka hobane ho na se entseng hore se etsahale, ke Molimo. Ntlha ea bone ke taba ea boitšoaro. Ho tloha khale ha e sa le meetlo e na le melao. Motho e mong le e mong o na le kelello ea ho tseba botle le bobe. Ho bolaea, leshano, ho utsoa, le boitšoaro bo bobe li batla li sa amohelehe lefatšeng ka bophara. Kelello ee ea ho tseba botle le bobe e tsoa kae ha e se ho Molimo ea halalelang?
Ntle le tsena tsohle, Bebele e re bolella hore batho ba tla nena tsebo e hlakileng ea Molimo e be ba lumela leshano. Ba-Roma 1:25 e re, “E leng bona ba fetotseng ‘nete ea Molimo leshano, ba rapetseng tse bōpiloeng, ba li sebelisitseng, ba furaletse ‘Mopi ea bokoang ka mehla. Amen!” Bebele e bolela hape hore batho ha ba na mabaka a hore e be ha ba lumele ho Molimo, “Hobane tse sa bonoeng tsa oona, e leng matla a oona a ka mehla le bomolimo ba oona, li bonahala haholo, ha e sa le lintho li hloloa, ha ho lemohuoa mesebetsi ea oona, e le hore ba tle ba hloke maitatolo” (Ba-Roma 1:20).
Batho ba re ha ba lumele ho Molimo ka hobane ho se na mokhoa oa ho bonahatsa boteng ba hae. Lebaka la ‘nete ke hore hang ha ba lumela hore Molimo o teng, ba tlameha hape ho elelloa hore ba ikarabella ho Molimo ‘me ba hloka tšoarelo ho tsoa ho Molimo (Ba-Roma 3:23; 6:23). Ha ekaba Molimo o teng, re ikarabella liketsong tsa rōna ho eena. Ha e le hore ha a teng, re ka iketsetsa kamoo re ratang kateng re sa ngongorehisoe ke hore o tla re ahlōla. Ke lumela hore ke mokhoa ona batho ba bangata ba itšoarellang ka liphetoho tse etsahalang limeleng le liphoofolong, tse tlisoang ke maemo a lutseng a feto-fetoha a leholimo kamora nako e itseng. Ba lumela hore tsohle li teng kapa li etsahala ka baka la ho feto-fetoha ha leholimo, ho etsahalang nakong e itseng – e le ho fa batho seo ba ka lumelang ho sona ntle le Molimo. Molimo o teng ‘me qetello ke hore batho bohle baa tseba hore o teng. Taba ea hore ba bang ba leka ho hanyetsa boteng ba hae, e boetse e tiisa boteng ba hae.
Mphe monyetla oa ho hlahisa ntlha ea ho qetela e tiisang boteng ba Molimo. ‘Na ke tseba joang hore Molimo o teng? Kea tseba hore o teng kaha ke bua le eena letsatsi le letsatsi. Ha nke ke utloa molumo oa lentsoe la hae, empa ke utloa boteng ba hae, ke utloa tataiso ea hae, ke tseba lerato la hae, ke lakatsa mohau oa hae. Ho na le lintho tse etsahetseng bophelong ba ka tse se nang tlhaloso ntle le Molimo. Molimo o mpholositse ka mohlolo ‘me a fetola bophelo ba ka hoo ke se nang ho etsa ho hong ntle le ho mo hlokomela le ho rorisa boteng ba hae. Bopaki bona ha bo na ho kholisa motho ea hanang ho hlokomela litaba tsena tse hlakileng hakana. Qetellong, boteng ba Molimo bo tšoanetse ho amoheloa ka tumelo (Ba-Heberu 11:6). Tumelo ho Molimo ha se ho tsamaea ka lefifi u sa bone moo u eang, ke tiisetso ea ho kena ka ntlong e khanyang moo matšoele-tšoele a batho a seng a eme teng.
Khutlela leqepheng la lehae la
Sesotho
Na Molimo o teng? Na ho na le bopaki ba hore Molimo o teng?


text:
Bokreste ke eng ‘me Bakreste ba lumela eng?
Pōtso: "Bokreste ke eng ‘me Bakreste ba lumela eng?"
Karabo: I Ba-Korinthe 15:1-4 e re, “Hape, banab’eso, ke le hopotsa Evangeli eo ke seng ke le boleletse eona, eo le e amohetseng, eo le tiisetsang ho eona, eo le pholohang ke eona, ha le ka e boloka kamoo ke le boleletseng eona kateng, ha eba le sa ka la lumela feela. Hobane pele ho ntho tsohle, ke le neile seo le ‘na ke se amohetseng, ke ho re, Kreste o shoele ka baka la libe tsa rōna, kamoo Mangolo a bolelang kateng; ‘me o kile a patoa a ba a tsoha ka letsatsi la boraro, kamoo Mangolo a bolelang kateng.”
Ka kakaretso, ke tumelo ea Bakreste eo he. Bokreste bo ikhethollotse har’a litumelo tse ling, hobane Bokreste bo hatetse haholo likamanong e seng feela ho phetheng litloaelo tsa bolumeli. Ho fapana le ho itšoarella lethathamong la “tse ka etsoang le tse ke keng tsa etsoa,” morero oa Mokreste ke ho tsamaela haufi le Molimo Ntate. Likamano tsena li atlehisoa ke mosebetsi oa Jesu Kreste, le thuto ea Moea o Halalelang bophelong ba Mokreste.
Bakreste ba lumela hore Bebele ke lentsoe le bululetsoeng ke Moea o Halalelang la Molimo, hape thuto ea teng ke matla a ka holimo-limo (II Timothea 3:16; II Petrose 1:20-21). Bakreste ba lumela ho Molimo o ‘notši o phelang ka botho bo boraro, e leng Ntate, Mora (Jesu Kreste), le Moea o Halalelang.
Bakreste ba lumela hore batho ba hloliloe sebakeng sa ho ba le likamano le Molimo, empa sebe se arohanya batho le Molimo (Ba-Roma 5:12; Ba-Roma 3:23). Bokreste bo ruta hore Jesu Kreste o phetse lefatšeng, e le Molimo ka botlalo e bile e le motho ka botlalo (Ba-Filipi 2:6-11), ‘me a shoa sefapanong. Bakreste ba lumela hore kamora lefu la hae sefapanong, Kreste o ile a patoa, a tsoha hape, ‘me hona joale o phela letsohong le letona la Ntate, a repella balumeli ka mehla. Bokreste bo phatlalatsa hore lefu la Jesu sefapanong le ne le lekane ho lefella libe tsa motho e mong le e mong, ‘me sena se busetsa likamano tse neng li robehile, tsa motho le Molimo, malulong a nepahetseng (Ba-Heberu 9:11-14, Ba-Heberu 10:10, Ba-Roma 6:23, Ba-Roma 5:8).
E le hore motho a tle a pholosoe, o tšoanetse ho beha tumelo ea hae ka hohle-hohle mosebetsing o phethahetseng sefapanong oa Kreste. Haeba ho na le ea lumelang hore Kreste o shoele sebakeng sa hae a lefa molato oa libe tsa hae, ‘me a tsoha hape, motho eo o pholohile. Ha ho na letho leo motho a ka le etsang hore a putsoe ka pholoho. Ha ho na motho ea ka “lokang ho lekana” ho thabisa Molimo, ka boeena, hobane bohle re baetsalibe (Esaia 64:6-7, Esaia 53:6). Ntlha ea bobeli, ha ho na letho le ka etsoang ho feta, hobane Kreste o entse mosebetsi ‘ohle! Ha a le sefapanong, Jesu Kreste a re, “Ho phethehile” (Johanne 19:30).
Joalo kaha ho se na seo motho a ka se etsang hore a putsoe ka pholoho, hang ha motho a behile tšepo ea hae mosebetsing oa Kreste sefapanong, ha ho na seo motho a ka se etsang hore a lahleheloe ke pholoho le teng. Hopola hore, mosebetsi o entsoe oa ba oa phethoa ke Kreste! Ha ho na letho la pholoho le itšitlehileng ka ea e amohelang! Johanne 10:27-29 e bolela hore, “Linku tsa ka li utloa lentsoe la ka; kea li tseba, ‘me lia ntatela. ‘Na ke li fa bophelo bo sa feleng, ‘me li ke ke tsa timela le ka mohla o le mong, ‘me ha ho motho ea ka li tutlang letsohong la ka. Ntate ea ‘neileng tsona o moholo ho bohle; ‘me ha ho motho ea ka li tutlang letsohong la Ntate.”
Motho e mong a ka nahana hore, “Litaba tse monate---ha ke pholositsoe, nka etsa kamoo ke ratang ‘me ka se lahleheloe ke pholoho ea ka!” Empa he pholoho ha e bolele hore motho o lokolohile ho ka etsa kamoo a ratang ka teng. Pholoho ke ho lokoloha ho laoloeng ke botho ba khale ba boetsalibe, ‘me u lokoloha ho ka tsitlallela likamano tse nepahetseng le Molimo. Ha feela balumeli ba ntse ba phela lefatšeng lena, ka har’a ‘mele ea bona e etsang libe, ho tla lula ho ntse ho ena le bothata ba ho tlohela sebe. Ho phela sebeng ho sitisa likamano tseo Molimo a li batlang lipakeng tsa hae le batho, ha feela motho a ntse a phela sebeng e le molumeli, a ka se natefeloe ke likamano tseo Molimo a li reretseng ho ba le tsona le eena. Le ha ho le joalo, Bakreste ba ka ba le tlhōlo holim’a ho loana le sebe ka ho ithuta le ho etsa ka lentsoe la Molimo (Bebele) bophelong ba bona, le ho laoloa ke Moea o Halalelang - sena ke ho ipeha tlasa taolo le ho etelloa pele ke Moea o Halalelang maemong a letsatsi ka leng, ‘me ka Moea ba hlompha lentsoe la Molimo.
Kahoo, ha litumelo tse ngata li sa ntse li hloka hore motho a etse lintho tse itseng kapa ho se etse tse itseng, Bokreste bo hatetse ho beng le likamano le Molimo. Bokreste ke ho lumela hore Kreste o shoele sefapanong e le tefo ea libe tsa hao, ‘me a ba a tsoha. Molato oa hao oa sebe o lefelletsoe ‘me u ka ba le likamano le Molimo. U ka ba le tlhōlo holim’a botho ba hao ba boetsalibe ‘me ua tsamaea likamanong le Molimo, u bile u mo hlompha. Hona ke Bokreste ba ‘nete bo boleloang ke Bebeleng.
Khutlela leqepheng la lehae la
Sesotho
Bokreste ke eng ‘me Bakreste ba lumela eng?


text:
Bebele e re eng ka likholumo-lumo? Na ho na le likholumo-lumo ka Bebele?
Pōtso: "Bebele e re eng ka likholumo-lumo? Na ho na le likholumo-lumo ka Bebele?"
Karabo: Taba ea likholumo-lumo ka Bebeleng ke karola ea litaba tse ntseng li tšohloa ka nako e telele sechabeng sa Bakreste tsa lilemo tsa lefatše, ho tolokoa ho nepahetseng hoa Genese, le mokhoa oo ho ka hlalosoang bopaki ba lintho tse fumanoang tikolohong ea rōna. Ba lumelang tabeng ea hore lefatše le na le lilemo tse ngata haholo ba lumela hore Bebele ha e bue ka likholumo-lumo, hobane ho latela boithuto ba bona, likholumo-lumo li shoele limilione tsa lilemo pele motho oa pele a ka tsamaea lefatšeng. E ne e ke ke ea ba batho ba ngotseng Bebele ba bone likholumo-lumo li phela.
Ba lumelang hore lefatše le lilemo li nyane, ba lumela hore Bebele e bua ka likholumo-lumo leha e sa sebelise Lentsoe “kholumo-lumo.” E sebelisa lentsoe la se-Heberu tanniyn. Tanniyn e fetoletsoe ka mekhoa e mengata ka Libebeleng tsa rōna tsa Sekhooa; ka nako e ‘ngoe ke “phoofolo e khōlō ea metsing” ha nako e ‘ngoe e le “nōha.” Phetolo e tloaelehileng haholo ke “drakone.” Ekare tanniyn e ne e le mofuta o mong oa sehahabi. Liphoofolo tsena ho bua ka tsona makhetlo a ka bang mashome a mararo Testamenteng ea Khale ‘me li fumanoa ka ntle ho metsi le kahar’a metsi.
Holim’a ho bua ka lihahabi tsena bonyane makhetlo a mashome a mararo ka Testamenteng ea Khale, Bebele e hlalosa liphoofolo tse ‘maloa ka mokhoa oo baithuti ba lumelang hore lingoli li ne li hlalosa likholumo-lumo. Behemothe e boleloa e le e matla ho feta liphoofolo tsohle tsa Molimo, e boholo boo mohatla oa teng o tšoantšoang le sefate sa kedare (Jobo 40:15ff). Ba bang ba baithuti ba lekile ho tšoantša behamothe le tlou kapa kubu. Ba bang ba re litlou le likubu li na le mehatla e mesesanyane, e ke keng ea lekanngoa le sefate sa kedare. Likholumo-lumo tse ling (joalo ka Brachiosaurus le Diplodocus) li na le mehatla e meholo hoo e neng e ka tšoantšoa ha bonolo le sefate sa kedare.
Lichaba tse ngata tsa mehleng ea khale li na le botaki bo bontšang lihahabi tsena tse khōlō. Litšoantšo tse entsoeng majoeng, lintho tse entsoeng kapa li betliloe (lisebelisoa tsa majoe, tse bōpiloeng ka letsopa, likonopo tsa tšepe, lithunya, mabenyane, le tse ling), le lifika tsa batho tse nyane tsa ho lemela lipalesa tse ileng tsa fumanoa ho la North America li tšoana le litšoantšo tsa mehleng ea joale tsa likholumo-lumo. Litšoantšo tse betliloeng majoeng tse fumanoeng ho la South America li bontša batho ba palame liphoofolo tse tšoanang le tse ling tsa likholumo-lumo (Diplodocus) ‘me, taba e makatsang, ke hore li tšoana le litšoantšo tsa tse ling tsa likholumo-lumo (Triceratops, Petrodactyl, le Tyrannosaurs). Mekhabiso ea ba-Roma, lintho tse bōpiloeng ka matsopa tsa Mayan le marako a motse oa Babele li pakahatsa thahasello ea batho ba mehlobo e fapaneng, ba hlahang libakeng tse fapaneng, libopuoeng tsena. Litaba tse hlakileng joalo ka tsa monna oa mohoebi ea ileng a fihla libakeng tse ngata lefatšeng, ea neng a bitsoa Marco Polo, bukeng ea hae e bitsoang II Milione, li nyalana le lipale tse monate tsa litšoantšo tsa liphoofolo tse fumanoang matšoaong a lichelete. Litlaleo tsa mehleng ena tsa litšoantšo li tiisa taba ena leha li sa nkeloe hlohong haholo.
Holim’a bopaki bo bongata haholo ba lipokello tsa litaba tsa khaleng ba hore likholumo-lumo li phetse le batho, ho boetse ho na le bopaki bo bonoang, joalo ka mehato ea batho le ea likholumo-lumo e fumanoang ‘moho libakeng tse ling ho la North America le West-Central Asia.
Na ho na le likholumo-lumo ka Bebeleng? Taba ena e hole le ho fela. E itšetlehile holim’a hore na u utloisisa bopaki bo teng joang, le hore na u bona lefatše le u potileng joang. Mona ho GotQuestions.org re lumela kotloisisong ea lefatše le lenyane ‘me re lumela hore likholumo-lumo li phetse ‘moho le batho ba phetse ‘moho. Re lumela hore likholumo-lumo li ile tsa fella nakoana kamora Moroallo ka lebaka la phetoho e khōlō ea tikoloho le hore motho o ne a li tsoma ‘me a li bolaea.
Khutlela leqepheng la lehae la
Sesotho
Bebele e re eng ka likholumo-lumo? Na ho na le likholumo-lumo ka Bebele?


text:
Ho bolela eng ho ba mokreste ea tsoetsoeng la bobeli?
Pōtso: "Ho bolela eng ho ba mokreste ea tsoetsoeng la bobeli?"
Karabo: Ho bolela eng ho ba mokreste ea tsoetsoeng la bobeli? Ho Johanne 3:1-21 re fumana karabelo e ntle ea potso ena. Morena Jesu Kreste o bua le Nikodema oa mofarisi, e leng khosana ea ba-Juda. Nikodema o ne a tlile ho Jesu bosiu. Nikodema o ne a ena le potso eo a neng a batla ho e botsa Jesu.
Ha Jesu a bua le Nikodema, o ile a re “…Ka ‘nete-‘nete ke re ho uena: Motho ha a sa tsoaloe la bobeli, o sitoa ho bona ‘muso oa Molimo.” Nikodema a re ho eena, “Na motho a ka tsoaloa joang a se a tsofetse?” Na a ka boela a khutlela popelong ea ‘m’ae, a boela a tsoaloa?” Jesu a araba, “Ka ‘nete-‘nete ke re ho uena: Motho ha a sa tsoaloe ka metsi le ka Moea, o sitoa ho kena ‘musong oa Molimo. Se tsoetsoeng ke nama ke nama; ‘me se tsoetsoeng ke Moea ke moea. Se makale, ha ke re ho uena: E ka khona le tsoaloe la bobeli….” (Johanne 3:3-7).
Polelo ena “ho tsoaloa la bobeli” e bolela “ho tsoaloa ho tsoa holimo.” Nikodema o ne a ena le tlhoko. O ne a hloka hore pelo ea hae e fetohe—phetoho ea moea. Ho tsoaloa la bobeli ke ketso ea Molimo eo ka eona bophelo bo sa feleng bo fuoang ea lumelang (II Ba-Korinthe 5:17; Tite 3:5; I Petrose 1:3; I Johanne 2:29; 3:9; 4:7; 5:1-4,18). Johanne 1:12,13 e bolela hore “ho tsoaloa la bobeli” ho boetse ho na le moelelo oa “ho ba bana ba Molimo” ka tšepo lebitsong la Jesu Kreste.
Potso e ka latelang ke ea hore, “Hobaneng ha motho a tlameha ho tsoaloa la bobeli?” Moapostola Pauluse ho Ba-Efese 2:1 o re, “O le tsositse joalo le lōna le neng le shoele melatong ea lōna le libeng tsa lōna…” Ho Ba-Roma bukeng ea Ba-Roma 3:23, Moapostola o ngotse a re, “hobane bohle ba sitiloe, ha ba tšoaneloe ke khanya ea Molimo.” Kahoo, motho o tšoaneloa ke ho tsoaloa la bobeli e le hore libe tsa hae li tle li tšoareloe ‘me a be le likamano le Molimo.
Seo, se ka etsahala joang? Ba-Efese 2:8,9 e re, “Hobane le bolokehile ke mohau, ka tumelo; ha ho tsoe ho lōna, ke mpho ea Molimo. Ha se ka mesebetsi, ho tle ho se ke ha e-ba motho ea ithorisang.” Ha motho a “pholositsoe,” o tsoetsoe la bobeli, o nchafalitsoe moeeng, ‘me ke ngoana oa Molimo joale, ka tokelo ea tsoalo e ncha. Ho tšepa Jesu Krete, eena ea lefelletseng kotlo ea libe ha a ne a shoa sefapanong, ho bolela ho “tsoaloa la bobeli” moeeng. “Ka baka leo, motho ha a le ho Kreste, ke ‘mōpuoa e mocha…” (II Ba-Korinthe 5:17a).
Ha e-ba ha u e’so tšepe Morena Jesu Kreste e le Mopholosi oa hao, na u tla ke u nahane ka qholotso ea Moea o Halalelang ha a bua le pelo ea hao? U hloka ho tsoaloa la bobeli. Na u ka rapela thapelo ea tšoarelo ‘me u be ‘mōpuoa e mocha, kajeno? “Empa bohle ba le amohetseng, le ba neile tokelo ea ho ba bana ba Molimo, e leng ba lumelang lebitso la lona; ba sa kang ba tsoaloa ke mali, leha e le ka ho rata ha nama, leha e le ka ho rata ha monna, ba mpa ba tsoetsoe ke Molimo” (Johanne 1:12-13).
Ha u batla ho amohela Jesu Kreste e le Mopholosi oa hao ‘me u tsoaloe la bobeli, mohlala oa thapelo eo u ka e rapelang ke ona. Hopola hore, ho rapela thapelo ena kapa e ‘ngoe feela, ha ho na ho u pholosa. Ke ho tšepa Kreste feela ho ka u pholosang sebeng. Thapelo ena e hlahisa feela tumelo ea hao ho Molimo le ho leboha hore o fana ka pholoho. “Molimo, kea tseba hore ke bile le litšito ho uena, ‘me ke lokeloa ke kotlo. Empa Jesu Kreste o nkile kotlo e neng e ntokela e le hore ka tumelo ho eena ke tšoareloe. Ke fetohela libe tsa ka ‘me ke beha tšepo ea ka ho uena e le hore ke fumane pholoho. Kea u leboha ka mohau oa hao o hlollang le tšoarelo - mpho ea bophelo bo sa feleng! Amen!”
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la
Sesotho
Ho bolela eng ho ba mokreste ea tsoetsoeng la bobeli?


text:
Na Molimo o‘a phela? Nka tseba joang hore e fela Molimo a phela?
Pōtso: "Na Molimo o‘a phela? Nka tseba joang hore e fela Molimo a phela?"
Karabo: Re ea tseba hore Molimo oa phela kaha a itlhahisitse ho rōna ka litsela tse tharo: ka tlholeho, Lentsoeng la Hae, le ka Mora oa Hae, Jesu Kreste.
Bopaki ba mantlha ba boteng ba Molimo ke tseo a li entseng. “Hobane tse sa bonoeng tsa oona, e leng matla a oona a ka mehla le bomolimo ba oona, li bonahala haholo, ha e sa le lintho li hloloa, ha ho lemohuoe mesebetsi ea oona, e le hore ba tle ba hloke maitatolo” (Ba-Roma 1:20). “Maholimo a bolela khanya ea Molimo, ‘me sebaka sa leholimo se bonahatsa mosebetsi oa liatla tsa oona” (Pesaleme ea 19:1).
Ha ho ne ho ka etsahala hore ke thole tšupa-nako har’a tšimo, ke ne ke se na ho nahana hore e “itlhahetse” feela ho tsoa moo ho sa tsejoeng, kapa hore ha e sa le e ntse e le teng moo. Ke ipapisitse le moetso oa eona, nka nahana hore e na le moetsi. Empa ke bona moetso le boleng bo hlollang lefatšeng le re potileng. Tekanyo ea rōna ea nako ha ea ipapisa ka litšupa-nako, empa ka mesebetsi e metle ea Molimo – ho potoloha ha lefatše. Lefatše le bontša mosebetsi o khobane, ‘me hona ho pakahatsa Moetsi ea khabane.
Ha ho ne ho ka etsahala hore ke fumana molaetsa o ngotsoeng ka mongolo oo ke sa o tsebeng, ke ne ke tla batla setsebi sa mengolo ho nthusa ho manolla se ngotsoeng. Mohōpōlo oa ka e ne e kaba hore ho na le moromelli ea bohlale oa molaetsa, ea qapileng mongolo oo. Re bopiloe ka mokhoa o bohlale bo hlollang haholo. Na see ha se bolele hore ‘Mopi oa rōna o khabane?
Molimo ha a etsa lefatše ka botle bo hlollang feela, empa o bile a kenya pelong ea motho e mong le e mong tabe-tabelo ea bophelo bo sa feleng (Moeklesia 3:11). Motho o na le khōpōlo ho tsoa kahare ho eena e mo joetsang hore ho na le ho hong ka bophelo ho fetang ho bonoang ka mahlo, hore ho na le bophelo bo kaholimo ho bona ba lefatše. Khōpōlo ea rōna ka bophelo bo sa feleng e iponahatsa ka mekhoa e ‘meli: ho etsa melao le ho khumamela.
Lichaba tsohle ka linako tse fetileng li ile tsa boulela melao ea boitšoaro, ‘me ntho e makatsang ke hore melao ena ea tšoana ho tloha sechabeng se seng ho ea ho se seng. Mohlala, lerato le ea amoheleha lefatšeng ka bophara, ha leshano le sa amohelehe. Melao ea boitšoaro e tšoanang - tsebo ea botle le bobe ka lefatše lohle - li supa ho Motho ea Moholo ea Hlomphehang ea faneng ka mohlala.
Ka mokhoa o tšoanang, batho lefatšeng ka bophara, ho sa shejoa mofuta, ha e sa le ba jala taba ea borapeli. Se repeloang se ka ‘na sa fapana, empa he taba ea hore ho na le “matla a mang a maholo” ke karolo e ke keng ea hanyetsoa ea botho. Tloaelo ea rōna ea ho khumamela e lumellana le taba ea hore Molimo o re entse “ka setšoantšo sa hae” (Genese 1:27).
Molimo o itlhahisitse ho rōna ka lentsoe la hae, e leng Bebele. Ho latela mangolo, boteng ba Molimo bo nkoa e le bopaki bo ikemetseng (Genese 1:1; Exoda 3:14). Ha Benjamin Franklin a ngola pale ea bophelo ba hae, ha a ka a senya nako ka ho leka ho pakahatsa boteng ba hae. Ka mokhoa o tšoanang, Molimo ha a nke nako e ngata a pakahatsa boteng ba hae ka bukeng ea hae. Matla a ho fetola bophelo a Bebele, ‘nete ea eona, le mehlolo e tlang le ho ngoloa hoa eona, li lekane ho ka etsa hore e nkoe e le bohlokoa.
Tsela ea boraro eo Molimo a itlhahisitseng ka eona ke ka Mor’a hae, Jesu Kreste (Johanne 14:6-11). "Lentsoe le ne le le tšimolohong, ‘me lentsoe le ne le le ho Molimo, ‘me Lentsoe e ne e le Molimo….’Me Lentsoe le ne le etsoe nama, ‘me la aha har’a rōna” (Johanne 1:1,14). “Hobane botlalo kaofela ba bomolimo bo ahile ho eena ka ‘mele” (Ba-Kolose 2:9).
Bophelong ba Jesu bo hlollang, o bolokile molao oa Testamente ea Khale ka hohle-hohle ‘me a ba a phethisa boporofeta malebana le Mesia (Mattheu 5:17). O entse liketso tse se nang palo tsa kutloelo-bōhlōkō le mehlolo pontšeng ea sechaba e le ho ka tiisa molaetsa oa hae le ho pakahatsa khalalelo ea hae (Johanne 21:24-25). Hape, matsatsi a mararo kamora ho thakhisoa ha hae, a tsoha bafung, taba e tiisitsoeng ke makholo-kholo a batho (I Ba-Korinthe 15:6). Pokello ea litaba tsa khale e na le “bopaki” bo bongata ba hore na Jesu ke mang. Joalo kaha Moapostola Pauluse a boletse, “Hobane ha ho letho tabeng tseo le entsoeng sephiring” (Liketso 26:26).
Re ea elelloa hore ho tla ‘ne ho be le babelaeli ba nang le maikutlo a bona ka Molimo ‘me ba tla bala bopaki ho latela maikutlo a bona. ‘Me ho tla ba le bao ho se nang bopaki bo ka ba kholisang (Pesaleme ea 14:1). Taba khōlō ke tumelo (Ba-Heberu 11:6).
Khutlela leqepheng la lehae la
Sesotho
Na Molimo o‘a phela? Nka tseba joang hore e fela Molimo a phela?


text:
Ho etsahala eng kamora lefu?
Pōtso: "Ho etsahala eng kamora lefu?"
Karabo: Pōtso ea hore na ho etsahala eng kamora lefu e ka ferekanya. Bebele ha e hlakise hore na batho ba tla fihla bophelong bo sa feleng neng. Bebele e re bolella hore kamora ho shoa, motho o nkeloa leholimong kapa liheleng ho latela hore na o amohetse Kreste e le Mopholosi oa hae kapa che. Bakeng sa balumeli, kamora lefu, ho bolela ho ba sieo ‘meleng ‘me u ba le Morena (II Ba-Korinthe 5:6-8; Ba-Filipi 1:23). Bakeng sa ba sa lumelang, kamora lefu, ho bolela kotlo e sa feleng Liheleng (Luka 16:22-23).
Ke mona moo ho ka ferekanyang hore na ho etsahala eng kamora lefu. Tšenolo 20:11-15 e hlalosa bohle ba Liheleng ba lahleloa letšeng la mollo. Kahoo, ho bonahala e ka ho fihlela tsoho ea ho qetela, kamora lefu motho o lula Leholimong kapa Liheleng tsa “nakoana”. Hore na motho o ea hokae bakeng sa bophelo bo sa feleng ho ka se fetohe. Ho na le nako eo kamora lefu, ba lumetseng ba tlang ho isoa Leholimong le Lecha le Lefatšeng le Lecha (Tšenolo 21:1). Ho na le nako eo kamora lefu, ba sa lumelang ba tlang ho lahleloa letšeng la mollo (Tšenolo 20:11-15). Tsena ke libaka tsa ho qetela moo batho bohle ba eang teng – ho latela hore na ba ne ba tšepa Jesu Kreste feela bakeng sa pholoso libeng tsa bona.
Khutlela leqepheng la lehae la
Sesotho
Ho etsahala eng kamora lefu?


text:
Ke tumelo e feng e nepahetseng sebakang sa ka?
Pōtso: "Ke tumelo e feng e nepahetseng sebakang sa ka?"
Karabo: Lijo tsa matlong a ho jela li re hohela hore re be re li reke kaha ho lumelleha hore re li fumane ho latela hore na re li hloka li le joang. A mang a matlo a thekiso ea kofi a ithorisa ka ho ba le litatso tse fapaneng tse lekhōlō, le mekhoa e mengata ea ho etsa kofi. Le ha re reka matlo kapa makoloi, re sheba e nang le makhabane a mangata ao re a ratang. Ha re sa phela lefatšeng la khetho e fokolang. Khetho ke morena! U batla u ka fumana sohle seo u se batlang, ho latela litakatso le litlhoko tsa hao.
Ho joang ka tumelo e nepahetseng sebakeng sa hao? Ho joang ka tumelo e se nang liphoso, e se nang litlhoko, e bile e se na melaoana e mengata e reng etsa hona, se etse hoane? E teng ka ntle mane joalo ka ha ke e hlalositse, feela na tumelo ke ntho e tšoanetseng ho khethoa joalo ka tatso ea senomapholi.
Ho na le mantsoe a mangata a lakatsang ha re ka a ela hloko. Hobaneng re tšoanela ho nka Jesu a le kaholimo ho Muhammad kapa Confucius, Buddha, kapa Charles Taze Russell, kapa Joseph Smith? A ke re litsela tsohle li lebisa leholimong? Na litumelo tsohle li ntse li se na metheo e batlang e tšoana? ’Nete ke hore ha se litumelo tsohle tse isang leholimong, joalo kaha litsela li sa lebise nqa e le ‘ngoe tsohle.
Ke Jesu feela ea buang ka boemo le matla a Molimo kaha e le eena feela ea ileng a hlōla lefu. Muhammad, Conucius, le ba bang, ba bolile ka mabitleng a bona le hona joale, empa Jesu, ka matla a hae, O tlohile lebitleng matsatsi a mararo kamora ho shoa ha hae sefapanong se sehlōhō sa Ba-Roma. Motho ea nang le matla holim’a lefu o lekeloa ke ho eloa hloko. Ea nang le matla holim’a lefu o lokeloa ke ho utluoa.
Bopaki bo tšehetsang ho tsoha ha Jesu bo’a hlolla. Ntlha ea pele, ho bile le batho ba ka holimo ho makhōlō a mahlano ba boneng Jesu ha a nyolohela leholimong! Hona ke bopaki bo bongata haholo. Ho ka se etsahale hore mantsoe a makhōlō a mahlano e be ha a eloe hloko. Hape ho na le taba ea lebitla le neng le se na letho; lira tsa Jesu li ka be li ile tsa hlahisa setōpō sa Jesu, se bolileng, e le ho thibela puo ea ho tsoha ha hae, empa ho ne ho se na setōpō seo ba neng ba ka se hlahisa! Lebitla le ne le se na letho! Na barutuoa ba ne ba utsuitse setōpō? Le khale. E le ho ka thibela ketso e joalo, lebitla le ne le lebetsoe ka thata ke masole a hlometseng. Ha re hlokomela hore bohle ba neng ba le haufi le eena ba ne ba balehile, ba tšositsoe ke ho tšoaroa le ho thakhisoa ha hae, re ithuta hore sehlotšoana sena sa batšoasi ba lihlapi, se neng se tšohile tjena, se ne se sena ho tobana le masole a na a koetlileng. ‘Nete ke hore ho tsoha ha Jesu ho ka se hanyetsoe!
Hape, ea nang le matla holim’a lefu o lokeloa ke ho utluoa. Jesu o netefalitse matla a hae holim’a lefu, kahoo, re lokela ho utloa seo a se buang. Jesu o bolela ha e le eena feela tsela ho ea pholohong (Johanne 14:6). Ha se tsela; Ha se e ‘ngoe ea litsela tse ngata, empa Jesu ke eena tsela.
Hape eena Jesu eo o re, “Tloong ho ‘na, lōna bohle ba khathetseng, ba imeloang, ‘me ke tla le imolla!” (Mattheu 11:28). Lena ke lefatše le thata ‘me le bophelo bo thata. Bongata ba rōna re mali, re lipha, le maqeba a ntoa. U’a lumela? Joale u batla eng? Poelano kapa tumelonyana feela? Mopholosi ea phelang kapa e mong oa ba bangata ba “baporofeta” ba shoeleng? Likamano tse nang le moelelo kapa meketjana e se nang thuso? Jesu ha se khetho feela – ke khetho ea mantlha!
Jesu ke “tumelo” e nepahetseng ha eba u hloka tšoarelo (Liketso 10:43). Jesu ke “tumelo” e nepahetseng ha eba u hloka likamano tse nang le moelelo (Johanne 10:10). Jesu ke “tumelo” e nepahetseng ha eba u hloka lehae le sa feleng leholimong (Johanne 3:16). Beha tumelo ea hao ho Jesu Kreste e le Mopholosi oa hao – U ka se ikoahlahe! Mo tšepe sebakeng sa ho u tšoarela libe tsa hao – u ka se utloe bohlōkō.
Ha eba u batla ho ba le “kamano e nepahetseng” le Molimo, mohlala oa thapelo eo u ka e rapelang ke ona. Hopola, hore ho rapela thapelo ena kapa e ‘ngoe feela ho ka se u pholose. Ke feela ha u tšepa Kreste u ka pholohang sebeng. Ho bolela thapelo ena ke mokhoa oa ho phatlalatsa ho Molimo hore u’a mo tšepa ‘me u itšetlehile ka Jesu Kreste sebakeng sa pholoho ea hao. “Molimo, kea tseba hore ke entse sebe khahlanong le uena ‘me ke lokeloa ke kotlo. Empa Jesu Kreste o nkile kotlo e neng e ntokela e le hore ka tumelo ho eena, ke tle ke tšoareloe. Ke tlohella libe tsa ka ‘me ke beha tšepo ea ka ho uena sebakeng sa pholoho. Kea u leboha ka mohau oa hao o hlollang le tšoarelo - mpho ea bophelo bo sa feleng! Amen!”
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la Sesotho
Ke tumelo e feng e nepahetseng sebakang sa ka?


text:
Na pholoho e ba teng ka tumelo feela, kapa ka tumelo le mesebetsi?
Pōtso: "Na pholoho e ba teng ka tumelo feela, kapa ka tumelo le mesebetsi?"
Karabo: Mohlomong ena ke pōtso e bohlokoa ka ho fetisa tumelong ea Bokreste. Pōtso ena ke eona e entseng hore ho be le Phetoho – karohano ea Maporosetanta le Makatholike. Pōtso ena ke eona phapano ea mantlha lipakeng tsa Bokreste ba Bebeleng le lihlotšoana tsa “Bokreste”. Na pholoho e tla ka tumelo feela, kapa ka tumelo le mesebetsi? Na nka pholosoa feela ka ho lumela ho Jesu, kapa ke tlameha ho lumela ho Jesu ke be ke etse lintho tse itseng?
Pōtso ea tumelo feela kapa tumelo le mesebetsi e thatafatsoa ke tse ling tsa liratsoana tsa Bebeleng tseo ho seng bonolo ho li kopanya. Bapisa Ba-Roma 3:28, 5:1 le Ba-Galata 3:24 le Jakobo 2:24. Ba bang ba bona ho se tšoane lipakeng tsa Pauluse (pholoho e ka ba ka tumelo feela) le Jakobo (pholoho e ka ba ka tumelo le mesebetsi). Ha e le ka ‘nete Pauluse le Jakobo ha ba ka ba hanyetsana. Ntlha ea ho se lumellane eo batho ba bang ba buang ka eona, e holim’a likamano lipakeng tsa tumelo le mesebetsi. Pauluse ka ho se tsilatsile o re tiisetso e ka ba ka tumelo feela (Ba-Efese 2:8-9) ha Jakobo eena ekare o re tiisetso e ka ba teng feela ka tumelo le mesebetsi. Bothata bona bo hlakileng bo arabeloa ka ho hlahloba seo Jakobo a hlileng a buang ka sona. Jakobo o hanyetsa taba ea hore motho a ka ba le tumelo ntle le ho etsa mesebetsi e metle (Jakobo 2:17-18). Jakobo o hatella ntlha ea hore tumelo ea ‘nete ho Kreste e tla hlahisa bophelo bo fetohileng le mesebetsi e metle (Jakobo 2:20-26). Jakobo ha a re tiisetso ea pholoho e ka ba ka tumelo le mesebetsi empa o re motho ea lumelang ka tieo o tla hlahisa mesebetsi e metle bophelong ba hae. Ha motho a ipolela e le molumeli, empa a se na mesebetsi e metle bophelong ba hae – o tlameha hore a be a se na tumelo e tiileng ho Kreste (Jakobo 2:14, 17, 20, 26).
Pauluse o bolela taba e joalo lingoloeng tsa hae. Litholoana tse ntle tseo balumeli ba tšoanetseng ho ba le tsona li hlaha ho Ba-Galata 5:22-23. Hang kamora ho re bolella hore re pholositsoe ka tumelo, e seng ka mesebetsi (Ba-Efese 2:8-9), Pauluse o re bolella hore re hloliloe hore re etse mesebetsi e metle (Ba-Efese 2:10). Pauluse o lebelletse bophelo bo fetohileng joalo feela kaha Jakobo a bo lebelletse, “Ka baka leo; motho ha a le ho Kreste, ke ‘mōpuoa e mocha; tsa khale li fetile; bonang, tsohle li nchafetse“ (II Ba-Korinthe 5:17)! Jakobo le Pauluse ha ba hanyetsane thutong ea pholoho. Ba hlalosa taba e le ‘ngoe ka mekhoa e fapaneng. Pauluse o mpa a hatella hore tiisetso e ka ba ka tumelo feela, ha Jakobo a hatella taba ea hore tumelo ho Kreste e hlahisa mesebetsi e metle.
Khutlela leqepheng la lehae la
Sesotho
Na pholoho e ba teng ka tumelo feela, kapa ka tumelo le mesebetsi?